**RÁMCOVÁ ZMLUVA O POSKYTOVANÍ SLUŽIEB PRI ZABEZPEČENÍ STRAVOVANIA A**

**NÁJOMNÁ ZMLUVA**

uzatvorená v zmysle § 269 ods. 2 zákona č. 513/1991 Zb. Obchodný zákonník v znení neskorších predpisov a

v zmysle § 663 a nasl. zákona č. 40/1964 Zb. Občiansky zákonník a

zákona č. 116/1990 Zb. o nájme a podnájme nebytových priestorov

(ďalej len ako „**Zmluva**“)

**Zmluvné strany:**

1. **Objednávateľ:**

Názov: **Spojená škola, Školská 7, Banská Bystrica**

Sídlo: Školská 7, 974 01 Banská Bystrica

Štatutárny orgán: Ing. Ján Žuffa, riaditeľ

IČO: 37 956 108

DIČ: 2021885690

Bankové spojenie: Štátna pokladnica

Radlinského 32  
810 05 Bratislava 15

IBAN: SK85 8180 0000 0070 0039 3491

(ďalej len ako „**Objednávateľ** alebo **„Prenajímateľ“**)

**a**

**II. Poskytovateľ:**

Obchodné meno: [x]

Právna forma: [x]

Sídlo: [x]

IČO: [x]

DIČ: [x]

Štatutárny orgán: [x]

Zapísaný: [x]

Bankové spojenie: [x]

IBAN: [x]

(ďalej len ako „**Poskytovateľ**“ alebo **„Nájomca“**)

(Poskytovateľ a Objednávateľ ďalej spolu len ako „**Zmluvné strany**“)

uzatvárajú zmluvu s nasledovným znením:

**ČASŤ 1 – VŠEOBECNÉ USTANOVENIA**

**1 Definície a výkladové pravidlá**

**1.1 Definície**

Nasledujúce slová/slovné spojenia uvedené kdekoľvek v Zmluve s veľkým začiatočným písmenom majú v Zmluve v akomkoľvek gramatickom tvare a v singulári aj v pluráli nasledovný význam:

**BBSK** – Banskobystrický samosprávny kraj, IČO: 37 828 100, so sídlom Námestie SNP 23, 974 01 Banská Bystrica

**Deň účinnosti** – deň, v ktorom nadobudne v zmysle bodu 17.1 Zmluva účinnosť.

**DPH** – daň z pridanej hodnoty.

**GDPR** – Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).

**Hnuteľný majetok** – hnuteľné veci nachádzajúce sa v Nebytových priestoroch, potrebné pre poskytovanie Služieb, ktoré sú špecifikované v Prílohe č. 5 Zmluvy.

**ID karta** – ISIC karta, IDIC karta, alebo čipový prívesok, ktorého vydanie Stravníkovi zabezpečuje Objednávateľ.

**Kontaktná osoba** – zamestnanec alebo iný zástupca Zmluvnej strany určený Zmluvnou stranou v Zmluve, ktorý je oprávnený zastupovať Zmluvnú stranu v záležitostiach súvisiacich s realizáciou predmetu Zmluvy, ako aj v akejkoľvek inej súvislosti s plnením podľa Zmluvy, pričom rozsah zastupovať Zmluvnú stranu môže byť obmedzený v bode 14.2.

**Kontaktné údaje** - údaje Zmluvných strán, na ktoré sa oznamuje Korešpondencia, ako sú uvedené v bode 14.2.

**Korešpondencia** – akékoľvek oznámenia, žiadosti, požiadavky, upozornenia, pokyny, návrhy, správy, vyjadrenia, potvrdenia, pripomienky, reklamácie, uplatnenia, súhlasy/nesúhlasy, schválenia/odmietnutia schválenia alebo akákoľvek iná komunikácia resp. úkon predpokladaný, vyžadovaný alebo povolený Zmluvou, vrátane doručovania úradných písomností vydaných v dôsledku plnenia záväzkov Zmluvných strán v zmysle Zmluvy.

**Maximálna cena** – cena, ktorá zodpovedá hodnote zákazky, ktorá (i) nesmie byť pri poskytovaní Služieb prekročená, navýšená ani menená iným spôsobom, než uzatvorením písomného dodatku k Zmluve, ktorý bude uzatvorený za podmienok a v súlade so Zákonom o VO, ktorý nadobudne účinnosť v súlade s § 47a Občianskeho zákonníka, avšak ktorá súčasne (ii) nemusí byť pri poskytovaní Služieb v žiadnom prípade dosiahnutá. Výška dohodnutej Maximálnej ceny je uvedená v bode 6.2.

**Nariadenia** – akékoľvek Nariadenie Európskeho parlamentu a Rady regulujúce ktorýkoľvek aspekt výroby, spracovania a distribúcie potravín dotknutý touto Zmluvou, najmä, nie však výlučne, Nariadenie (ES) č. 178/2002 Európskeho parlamentu a Rady z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín a Nariadenie Európskeho parlamentu a Rady (ES) č. 852/2004 z 29. apríla 2004 o hygiene potravín, alebo akýkoľvek právny akt vydaný na základe ktoréhokoľvek takéhoto Nariadenia alebo s ním súvisiaci.

**Nebytové priestory** – nebytové priestory nachádzajúce sa na prízemí stavby so súpisným číslom 5726, druh stavby: sklad a jedáleň, postavenej na parcele KN „C“ č. 3314/124 o výmere 23 m2, druh pozemku zastavaná plocha a nádvorie a na parcele KN „C“ č. 3314/125 o výmere 479 m2, druh pozemku zastavaná plocha a nádvorie, evidovanej Okresným úradom Banská Bystrica, katastrálny odbor na liste vlastníctve č. 4255 pre katastrálne územie Radvaň, a to konkrétne školská jedáleň, kuchyňa a sklad. Nebytové priestory sú vo výlučnom vlastníctve BBSK a Prenajímateľ je správcom Nebytových priestorov. Prílohou č. 4 Zmluvy je osobitné grafické znázornenie nebytových priestorov, tvoriacich súčasť Predmetu nájmu, s vyznačením ich pôdorysu, ako aj spoločných priestorov a spoločných zariadení budovy, v ktorej sa Nebytové priestory nachádzajú, a prístupových komunikácií nachádzajúcich sa v areáli Prenajímateľa, ktoré je Nájomca oprávnený užívať.

**Občiansky zákonník** – zákon č. 40/1964 Zb. Občiansky zákonník v znení neskorších predpisov.

**Obchodný zákonník** – zákon č. 513/1991 Zb. Obchodný zákonník v znení neskorších predpisov.

**Predmet nájmu** – Nebytové priestory spolu s Hnuteľným majetkom.

**Služby** – služby spojené s prípravou a výdajom stravy s obsluhou pre Stravníkov vo vyučovacích dňoch v rozsahu raňajky, obed a večera podľa špecifikácie uvedenej v Prílohe č. 1 Zmluvy.

**Služby spojené s nájmom** – odber elektrickej energie a plynu, vodné a stočné a ohrev vody.

**Stravník** – žiak a/alebo zamestnanec Objednávateľa.

**Systém** –softvérový produkt ascAgenda, v ktorom sú evidovaní všetci Stravníci, zahŕňajúci modul „Stravovací systém“ sprístupňovaný Objednávateľom Poskytovateľovi a Stravníkom, prostredníctvom ktorého bude Poskytovateľ administrovať výdaj stravy Stravníkom a Stravníci budú mať možnosť realizovať objednávky stravy spôsobom špecifikovaným v bode 4.8 Zmluvy a kontrolovať stav svojho kreditu na ID karte.

**Verejné obstarávanie** – verejné obstarávanie realizované Objednávateľom v zmysle § 66 ods. 7 písm. b) Zákona o VO na obstaranie predmetu zákazky s názvom: [x] realizované v rámci procesu verejného obstarávania postupom verejnej súťaže, vyhlásené vo Vestníku verejného obstarávania č. [x] dňa [x] pod značkou oznámenia [x] a v Úradnom Vestníku EÚ pod č. oznámenia [x] dňa [x] pod značkou oznámenia [x].

**VZN –** všeobecne záväzné nariadenie BBSK č. 48/2023 o určení výšky príspevku na čiastočnú úhradu nákladov v školách a školských zariadeniach.

**Vyhláška –** vyhláška Ministerstva školstva Slovenskej republiky č. 330/2009 Z. z. o zariadení školského stravovania.

**Zákon o BOZP** – zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov.

**Zákon o DPH** – zákon č. 222/2004 Z. z. o DPH v znení neskorších predpisov.

**Zákon o nájme nebytových priestorov** - zákona č. 116/1990 Zb. o nájme a podnájme nebytových priestorov.

**Zákon o nelegálnom zamestnávaní** – zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov.

**Zákon o odpadoch** – zákon č. 79/2015 Z. z. o odpadoch a o zmene a doplnení niektorých zákonov.

**Zákon o ochrane, podpore a rozvoji verejného zdravia** – zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov.

**Zákon o ochrane pred požiarmi** – zákon č. 314/2001 Z. z. o ochrane pred požiarmi.

**Zákon o potravinách** – zákon č. 152/1995 Z. z. o potravinách v znení neskorších predpisov.

**Zákon o preprave skaziteľných potravín** – zákon č. 183/2023 Z. z. o dopravných prostriedkoch a prepravných prostriedkoch používaných na prepravu skaziteľných potravín a o zmene a doplnení niektorých zákonov.

**Zákon o RPVS** – zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.

**Zákon o slobode informácií** – zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

**Zákon o účtovníctve** – zákon č. 431/2002 Z. z. o účtovníctve v znení neskorších predpisov.

**Zákon o VO** - zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Zmluva** – táto rámcová zmluva o poskytovaní služieb pri zabezpečení stravovania a nájomná zmluva.

**1.2 Výkladové pravidlá**

Zmluvné strany sa dohodli na nasledovných výkladových pravidlách:

(a) Akýkoľvek odkaz, výslovný alebo implikovaný, uvedený v Zmluve na akýkoľvek zákon, zákonník, nariadenie alebo iný všeobecne záväzný právny predpis odkazuje aj na akékoľvek sekundárne alebo vykonávacie predpisy na základe takéhoto právneho predpisu, vrátane všetkých neskorších zmien alebo noviel.

(b) Ak sa ktorýkoľvek z v Zmluve výslovne alebo implikovane uvedených a aplikovaných právnych predpisov stane počas trvania Zmluvy neúčinným, Zmluvné strany budú vykladať Zmluvu v dobrej viere a v súlade s dobrými mravmi tak, aby sa v Zmluve uvedené dojednania odkazujúce na použitie týchto právnych predpisov aplikovali (i) s ohľadom na nové platné a účinné právne predpisy, ktoré právny predpis podľa tohto ustanovenia Zmluvy nahradili, ak také existujú a (ii) s ohľadom na účel, s ktorým boli v Zmluve uvedené; účelom ich uvedenia v Zmluve je najmä zabezpečiť určitosť, predvídateľnosť, platnosť a transparentnosť touto Zmluvou založeného zmluvného vzťahu.

(c) Ak niektoré ustanovenia Zmluvy nie sú celkom alebo z časti platné alebo účinné alebo neskôr stratia platnosť alebo účinnosť, nie je tým dotknutá platnosť alebo účinnosť ostatných ustanovení Zmluvy. Namiesto neplatných alebo neúčinných ustanovení a na vyplnenie medzier sa použije právna úprava, ktorá, pokiaľ je to právne možné, sa čo najviac približuje zmyslu a účelu tejto Zmluvy.

(d) Nadpisy k jednotlivým bodom v Zmluve sú len informatívne a neslúžia na jej výklad.

(e) Všetky prílohy Zmluvy tvoria jej neoddeliteľnú súčasť. V prípade akéhokoľvek rozporu medzi ustanoveniami Zmluvy a/alebo znením jednotlivých bodov Zmluvy s ustanoveniami a/alebo znením príloh Zmluvy alebo ich častí, majú prednosť ustanovenia a/alebo znenie príslušných bodov Zmluvy. Neoddeliteľnou súčasťou Zmluvy sa stanú aj písomné dodatky, ktoré Zmluvné strany podpíšu po tom, ako táto Zmluva nadobudne platnosť a účinnosť.

(f) Kdekoľvek sa v tomto zmluvnom vzťahu spomína Zmluva, má sa za to, ak z príslušného ustanovenia zjavne nevyplýva inak, že sa Zmluvou myslí nielen znenie tohto dokumentu, ale aj znenie všetkých príloh Zmluvy a jej dodatkov, ak boli uzatvorené.

(g) Pokiaľ v Zmluve nie je výslovne uvedené inak, odkazy na časti, články alebo body sú odkazmi na časti, články alebo body Zmluvy a odkazy na prílohy sú odkazmi na prílohy Zmluvy. Odkaz na ktorýkoľvek bod zahŕňa celý uvedený bod vrátane všetkých jeho prípadných podbodov a/alebo odsekov v ňom zahrnutých, a to aj v prípade, ak nie sú označené číslom alebo písmenom.

(h) Zmluva, jej interpretácia a vzťahy, ktoré vznikli na jej základe, sa riadia všeobecne záväznými právnymi predpismi účinnými na území Slovenskej republiky s tým, že Zmluvné strany sa dohodli, že použitie akéhokoľvek ustanovenia ktoréhokoľvek všeobecne záväzného právneho predpisu Slovenskej republiky, ktoré nie je kogentné, je výslovne vylúčené v rozsahu, v ktorom by jeho použitie mohlo meniť (či už úplne alebo čiastočne) význam, účel a/alebo interpretáciu ktoréhokoľvek ustanovenia Zmluvy a/alebo dokumentov vzniknutých na jej základe.

(i) Súčasťou Zmluvy nie sú všeobecné obchodné podmienky Poskytovateľa ani akákoľvek ich časť, a to ani v prípade, ak by tieto Poskytovateľ v procese uzatvárania Zmluvy akokoľvek použil, spomenul, alebo sa na ne odvolával. Na účely akejkoľvek interpretácie Zmluvy alebo interpretácie ktoréhokoľvek jej ustanovenia alebo otázky či sporu so Zmluvou súvisiacich sa preto rozumie, že takéto všeobecné podmienky Poskytovateľa ani žiadna ich časť nie sú na právny vzťah založený touto Zmluvou aplikovateľné.

(j) Dni, ktoré Zmluva neoznačuje ako pracovné, sú kalendárne. Pracovný deň znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike.

**2 VYHLÁSENIA POSKYTOVATEĽA**

2.1 Poskytovateľ bol identifikovaný ako úspešný uchádzač vo Verejnom obstarávaní.

2.2 Poskytovateľ vyhlasuje, že je podnikateľom s právnou subjektivitou a k jeho zapísaným predmetom podnikania patria činnosti v rozsahu požadovanom k naplneniu záväzkov zo Zmluvy.

2.3 Poskytovateľ vyhlasuje, že disponuje všetkými oprávneniami požadovanými aplikovateľnými právnymi predpismi účinnými na území Slovenskej republiky a vydanými príslušnými orgánmi verejnej moci potrebnými na splnenie podmienok Zmluvy a riadne a včasné poskytnutie Služieb.

2.4 Poskytovateľ vyhlasuje, že je schopný poskytnúť Služby riadne a včas, podľa podmienok a požiadaviek Zmluvy; toto vyhlásenie Poskytovateľa zohľadňuje aj odborné, personálne, technické, technologické, kapacitné a materiálne aspekty, ktoré bude poskytovanie Služieb požadovať; ak majú byť niektoré z týchto aspektov vykonávané subdodávateľsky, Poskytovateľ vyhlasuje, že svojich subdodávateľov starostlivo zvolil s ohľadom na všetky tieto aspekty, pričom osobitne prihliadol na to, aby takíto subdodávatelia spĺňali v celom rozsahu požiadavku osobitnej spôsobilosti pri všetkých plneniach, kde to aplikovateľný právny predpis účinný na území Slovenskej republiky požaduje.

2.5 Poskytovateľ vyhlasuje, že mu je známy rozsah plnenia podľa tejto Zmluvy, ako aj všetky ďalšie okolnosti majúce vplyv na plnenie Zmluvy a poskytovanie Služieb. V tejto súvislosti sa Poskytovateľ nebude odvolávať na chybu alebo konanie v omyle, prípadne na to, že niektoré plnenia nie sú uvedené v Zmluve alebo v jej prílohách.

2.6 Poskytovateľ vyhlasuje, že sa pred uzatvorením Zmluvy starostlivo oboznámil so všetkými v tom čase predloženými a/alebo inak dostupnými podkladmi, obsahom Zmluvy a požiadavkami na Služby a zároveň sa zaväzuje na ich základe Služby poskytovať. Poskytovateľ je plne uzrozumený s tým, že cena za Služby dohodnutá v Zmluve je dohodnutá ako maximálna.

2.7 Poskytovateľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil všetky do úvahy prichádzajúce riziká spojené s prevzatím záväzku na poskytovanie Služieb, vzal do úvahy komplexný rozsah materiálov, prác, služieb, správnych a iných obdobných poplatkov, personálnych nákladov a iných nákladov potrebných na riadne a včasné poskytovanie Služieb v súlade s podmienkami Zmluvy, a akékoľvek a všetky takéto náklady starostlivo zahrnul do návrhu ceny za Služby, pričom do cenotvorby starostlivo zahrnul všetky práce, materiály a zariadenia potrebné na poskytovanie Služieb v rozsahu dohodnutom v Zmluve.

2.8 Vyhlásenia Poskytovateľa podľa tohto bodu sú podstatnou okolnosťou formujúcou vôľu Objednávateľa uzatvoriť túto Zmluvu, bez ktorej by Objednávateľ Zmluvu neuzavrel.

**3 PREDMET ZMLUVY**

3.1Predmetom Zmluvy je

1. záväzok Poskytovateľa poskytovať Objednávateľovi počas doby trvania Zmluvy Služby a záväzok Objednávateľa zaplatiť Poskytovateľovi za riadne a včas poskytnuté Služby odplatu za podmienok, vo výške a spôsobom stanoveným v bode 6 Zmluvy a
2. záväzok Prenajímateľa prenechať počas doby trvania Zmluvy do dočasného užívania Nájomcu Predmet nájmu a záväzok Nájomcu zaplatiť Prenajímateľovi za dočasné užívanie Predmetu nájmu nájomné a úhradu za Služby spojené s nájmom za podmienok, vo výške a spôsobom stanoveným v bode 9 Zmluvy.

**ČASŤ 2 - SLUŽBY**

**4 POSKYTOVANIE SLUŽIEB**

**4.1 Kvalita a kontrola**

1. Poskytovateľ sa zaväzuje dodať Služby v súlade s požiadavkami na Služby špecifikovanými v Prílohe č. 1.
2. Poskytovateľ je povinný na požiadanie Objednávateľa do 48 hodín predložiť zoznam dodávateľov surovín a tovarov, ako aj certifikáty pôvodu potravín a výrobkov, ktoré používa pri poskytovaní Služieb.
3. Poskytovateľ sa zaväzuje, že Služby budú poskytované spôsobom vyhovujúcim všetkým aplikovateľným normatívnym požiadavkám na spracovanie potravín a manipuláciu s potravinami, teda aj požiadavkám vyplývajúcim z hygienických štandardov systému HACCP, požiadavkám uloženým Nariadeniami, Zákonom o potravinách, Potravinovým kódexom, Zákonom o preprave skaziteľných potravín, Zákonom o ochrane, podpore a rozvoji verejného zdravia a Vyhláškou a že manipulácia s potravinami použitými na poskytovanie Služieb bude v plnom súlade s normatívnymi požiadavkami podľa Zmluvy.
4. Poskytovateľ je pri príprave stravy povinný dodržať všetky technologické postupy, ktoré majú zabezpečiť, aby zostala zachovaná výživová hodnota poskytovanej stravy. Strava bude porciovaná v zmysle normatívov uvedených v každom jedálnom lístku tak, aby gramáž stravy zodpovedala požiadavkám špecifikovaným v Prílohe č. 1.
5. Poskytovateľ je povinný zabezpečiť povinnú pravidelnú dezinsekciu a deratizáciu Nebytových priestorov v rozsahu povinností, ktoré vyplývajú zo Zákona o ochrane, podpore a rozvoji verejného zdravia,
6. Poskytovateľ je povinný minimálne 1x mesačne vykonať sanitárny deň mimo dní, v ktorých poskytuje Služby, a to v súlade s aplikovateľnými všeobecne záväznými právnymi predpismi.
   1. **Nakladanie s odpadmi**
7. Ak Poskytovateľovi vzniknú počas poskytovania Služieb z materiálov, alebo surovín, ktoré vniesol do Nebytových priestorov, alebo do iného miesta poskytovania Služieb, odpady, Poskytovateľ vystupuje ako pôvodca odpadu a je povinný na jeho náklady s takto vzniknutým odpadom nakladať, najmä odpad bezodkladne z Nebytových priestorov, alebo z miesta poskytovania Služieb odstrániť, v súlade so Zákonom o odpadoch a ostatnými aplikovateľnými právnymi predpismi pre oblasť odpadov a znášať všetky dôsledky za nedodržanie požiadaviek Zákona o odpadoch, jeho vykonávacích predpisov a ďalších súvisiacich právnych predpisov pre oblasť odpadov. V prípade, ak Poskytovateľovi v zmysle všeobecne záväzného nariadenia Mesta Banská Bystrica vznikne povinnosť platiť miestny poplatok za komunálne odpady a drobné stavebné odpady, Poskytovateľ sa zaväzuje tento poplatok uhrádzať.
8. Poskytovateľ je povinný denne zabezpečovať likvidáciu biologického odpadu (zvyškov stravy, spálených olejov, čistenie a likvidáciu odpadu v kanalizácii a v tzv. lapači tukov).
   1. **Kontrola a anketa**
9. Poskytovateľ sa zaväzuje umožniť Objednávateľovi vykonanie kontroly poskytovaných Služieb, a to najmä kvality, kvantity, technológie príprav jedál, dodržiavania hygienických predpisov a nakladania s odpadmi.
10. Objednávateľ je oprávnený raz za 6 mesiacov uskutočniť anketu spokojnosti Stravníkov s kvalitou poskytovaných Služieb. Objednávateľ minimálne 7 dní vopred informuje Poskytovateľa o zámere uskutočniť anketu. Anketa bude uskutočnená prostredníctvom dotazníka, ktorého vzor tvorí Prílohu č. 3 Zmluvy. Objednávateľ výsledok ankety bezodkladne po jej vyhodnotení prekonzultuje s Poskytovateľom, pričom v prípade zistenia nedostatkov určí Objednávateľ Poskytovateľovi lehotu na ich odstránenie. Ak v troch po sebe nasledujúcich anketách s tým istým obsahom aspoň 30% Stravníkov zúčastnených na ankete vyhodnotí kvalitu Služieb ako neuspokojivú (t. j. ak Stravník v dotazníku aspoň pri štyroch odpovediach označí možnosť „neuspokojivé“), považuje sa takáto skutočnosť za vadu Služieb a zároveň má Objednávateľ právo od Zmluvy odstúpiť podľa bodu 17.3 (b) (ii).

**4.4 Personálne zabezpečenie poskytovania Služieb**

1. Prípravu a výdaj stravy je Poskytovateľ povinný zabezpečovať vždy minimálne prostredníctvom 2 zamestnancov.
2. Poskytovateľ je povinný poskytovať Služby vždy prostredníctvom najmenej jednej osoby, ktorá má ukončené minimálne stredoškolské vzdelanie v oblasti gastronómie, prípadne hotelierstva a najmenej jednej osoby, ktorá má preukázateľnú prax s riadením činnosti prevádzky stravovacieho zariadenia, alebo zariadenia hromadného stravovania.
3. Poskytovateľ je povinný do 5 pracovných dní odo dňa nadobudnutia účinnosti Zmluvy predložiť Objednávateľovi zoznam osôb, prostredníctvom ktorých bude poskytovať Služby, a tento zoznam priebežne aktualizovať. V predloženom zozname je Poskytovateľ povinný označiť osoby, ktoré spĺňajú požiadavku kvalifikácie podľa písm. (b) tohto bodu Zmluvy.

**4.5 Bezpečnosť a ochrana zdravia pri práci**

Poskytovateľ pri poskytovaní Služieb zodpovedá za bezpečnosť a ochranu zdravia svojich zamestnancov, subdodávateľov a Stravníkov a zaväzuje sa dodržiavať Zákon o BOZP a všetky ostatné aplikovateľné všeobecne záväzné právne predpisy, vhodné postupy a najlepšiu prax smerujúce k zaisteniu ochrany života a bezpečnosti práce a ochrane zdravia pri práci. V prípade, ak Objednávateľ zabezpečí školenie zamerané na plnenie povinností vyplývajúcich zo všeobecne záväzných právnych predpisov upravujúcich bezpečnosť a ochranu zdravia pri práci, zaväzuje sa Poskytovateľ zabezpečiť účasť všetkých osôb, ktoré sa budú podieľať na poskytovaní Služieb, na takomto školení.

* 1. **Ochrana majetku a osobitný záujem**

1. Pri vstupe do Nebytových priestorov alebo do iných priestorov (na pozemky a do budov), v ktorých bude Poskytovateľ poskytovať Služby, sa Poskytovateľ zaväzuje zabezpečiť a zodpovedá za to, že jeho zamestnanci alebo subdodávatelia do takýchto priestorov nebudú vnášať zbrane, strelivo, výbušniny, výrobky obranného priemyslu, alebo ich napodobeniny, alkohol, omamné a psychotropné látky a iné biologické a chemické látky, ani iné predmety zjavne nesúvisiace s poskytovaním Služieb.
2. Poskytovateľ má zakázané o Nebytových priestoroch, alebo o iných miestach poskytovania Služieb, vyhotovovať písomný, obrazový, zvukový alebo iný záznam, osobitne má zakázané vyhotovovať takýto záznam o akýchkoľvek osobách, ktoré sa budú v čase poskytovania Služieb v Nebytových priestoroch, alebo na inom mieste poskytovania Služieb nachádzať, a to bez ohľadu na to, či sa na týchto miestach nachádzajú v súvislosti s poskytovaním Služieb alebo nie.
   1. **Poistenie**
3. Poskytovateľ je povinný mať pred začatím poskytovania Služieb uzatvorenú platnú poistnú zmluvu na poistenie zodpovednosti za škody spôsobenú výkonom jeho podnikateľskej činnosti vo výške minimálne 25.000,- EUR a túto udržiavať v platnosti po celú dobu trvania Zmluvy. Splnenie tejto povinnosti je Poskytovateľ povinný na požiadania Objednávateľa kedykoľvek preukázať.
4. Poskytovateľ je povinný uzatvoriť poistnú zmluvu na poistenie svojho majetku vneseného do Nebytových priestorov a súčasne je povinný udržiavať takúto poistnú zmluvu v platnosti počas celej doby trvania Zmluvy.
   1. **Objednávanie stravy a ďalšie povinnosti Poskytovateľa**

(a) Poskytovateľ je povinný uskutočňovať prípravu a výdaj stravy v Nebytových priestoroch.

(b) Poskytovateľ je povinný zostavovať jedálny lístok s platnosťou minimálne na 2 týždne vopred. Jedálny lístok obsahuje minimálne názov jedla, jeho gramáž v surovom a uvarenom stave, zloženie jedla s uvedením použitých surovín a alergény. Jedálny lístok bude zostavovaný tak, aby strava spĺňala všetky energetické a výživové hodnoty podľa Zákona o ochrane, podpore a rozvoji verejného zdravia a Vyhlášky. Jedlá uvedené v jedálnom lístku sa v rámci obdobia 2 týždňov nesmú opakovať.

(c) Poskytovateľ je povinný jedálny lístok doručiť Objednávateľovi vopred, v elektronickej forme prostredníctvom Systému, a to najneskôr 14 dní pred jeho platnosťou. Ak o to Objednávateľ požiada, je Poskytovateľ povinný jedálny lístok upraviť v súlade s požiadavkou Objednávateľa.

(d) Poskytovateľ je povinný zabezpečiť výdaj stravy minimálne v rozsahu objednávok Stravníkov, ktoré sú Stravníci oprávnení zadať prostredníctvom Systému najneskôr deň vopred. Poskytovateľ je povinný v Systéme evidovať objednávky, počet vydaných obedov, ako aj úhrady Stravníkov za stravu. Ak nebude môcť Stravník zrealizovať objednávku stravy z dôvodu, že Poskytovateľ nezabezpečí pripísanie kreditu na ID kartu Stravníka vo výške ním zrealizovanej úhrady, je Poskytovateľ povinný zabezpečiť výdaj stravy aj bez zrealizovanej objednávky.

(e) Poskytovateľ je povinný zabezpečiť výdaj stravy vo vyučovacích dňoch v nasledovných časoch:

(i) raňajky: v čase od 6:30 hod.

(ii) obed: v čase od 11:30 hod.

(iii) večera: v čase od 16:30 hod.

(f) Poskytovateľ je povinný pred vydaním stravy overiť identitu Stravníka prostredníctvom ID karty.

(g) Poskytovateľ je povinný vo výnimočných prípadoch (napr. zabudnutie alebo strata ID karty) umožniť Stravníkovi výber jedla z dennej ponuky aj bez vopred zrealizovanej objednávky. Úhrada za stravu bude v takomto prípade realizovaná v hotovosti.

(h) Uskutočňovanie objednávok stravy a realizáciu úhrad za stravu inak než prostredníctvom Systému je Poskytovateľ oprávnený akceptovať len v prípadoch uvedených v tejto Zmluve. Nahradenie Systému vlastným systémom Poskytovateľa, alebo iným spôsobom realizovania objednávok a úhrad za stravu je možné len po predchádzajúcom súhlase Objednávateľa.

**4.9 Povinnosti Objednávateľa**

1. Objednávateľ je povinný pred začatím poskytovania Služieb zabezpečiť výdaj ID kariet Stravníkom.
2. Prevádzku Systému zabezpečuje Objednávateľ. Vloženie jednotlivých jedál a ich ceny do Systému zabezpečí Poskytovateľ, pričom bude vychádzať z údajov uvedených v Prílohe č. 1, Prílohe č. 2, vo VZN a z VZN vychádzajúceho platného rozhodnutia štatutárneho orgánu Objednávateľa.
3. Objednávateľ si vyhradzuje právo na krátkodobé prerušenie prevádzky Systému, a to za účelom zabezpečenia údržby, updatu, upgradu, opráv, alebo výmeny tých častí Systému, ktoré ovplyvňujú poskytovanie Služieb.
4. Objednávateľ nenesie zodpovednosť za prerušenie funkčnosti Systému zavinené tretími osobami, či zásahom vyššej moci (požiar, zemetrasenie a pod.), príp. poruchou na zariadeniach tretích osôb (výpadok elektriny, výpadok serverov poskytovateľa Systému a pod.), pokiaľ preukázateľne nebol schopný týmto skutočnostiam zabrániť, alebo im predísť.
5. Objednávateľ je povinný do 15 dní odo Dňa účinnosti Poskytovateľovi oznámiť výšku finančného príspevku Objednávateľa na stravovanie, ktorý Objednávateľ poskytuje svojim zamestnancom zo sociálneho fondu, a pri každej zmene výšky príspevku o takejto zmene Poskytovateľa bezodkladne informovať.

1. **VADY SLUŽIEB A ZODPOVEDNOSŤ ZA ŠKODU**
2. Pod pojmom vada Služieb sa pre účely tejto Zmluvy rozumie neposkytnutie Služieb riadne a/alebo včas v súlade s ustanoveniami tejto Zmluvy.
3. Za vadu Služieb sa nepovažuje neposkytnutie Služieb riadne a/alebo včas v súlade s ustanoveniami tejto Zmluvy z dôvodu, že Poskytovateľ nemohol užívať Nebytové priestory spôsobom a v rozsahu dohodnutom v Zmluve. Poskytovateľ však zodpovedá za vady Služieb v prípade, ak nemožnosť užívania Nebytových priestorov bola spôsobená porušením povinnosti Poskytovateľa zabezpečovať komplexnú údržbu Nebytových priestorov, vadami vecí vnesených do Nebytových priestorov Poskytovateľom, alebo porušením iných povinností Poskytovateľa vyplývajúcich zo Zmluvy a/alebo z aplikovateľných právnych predpisov.
4. Ak Objednávateľ zistí, že Služby majú vady, má Objednávateľ vždy právo požadovať od Poskytovateľa na základe oznámenia vád (ďalej len „**Reklamácia**“), aby bez zbytočného odkladu, najneskôr však do 5 (piatich) pracovných dní odo dňa doručenia Reklamácie, oznámené vady Služieb na svoje náklady odstránil alebo inak napravil a Poskytovateľ sa týmto zaväzuje vady oznámené v Reklamácii odstrániť alebo inak vhodne napraviť riadne a včas.
5. Ak Poskytovateľ vady Služieb napriek uplatnenej Reklamácii neodstráni spôsobom a/alebo v lehote podľa bodu písm. c) tohto bodu Zmluvy, je Objednávateľ oprávnený požadovať od Zhotoviteľa zľavu z ceny za Služby. Uplatnenie nároku na zľavu z ceny za Služby nezbavuje Poskytovateľa zodpovednosti za škodu.
6. Ak je Poskytovateľ v omeškaní s plnením záväzku Poskytovateľa vyriešiť vadu Služieb podľa písm. c) tohto bodu Zmluvy dlhšie než 5 (päť) pracovných dní, rozumie sa, že ide o podstatné porušenie Zmluvy.
7. Poskytovateľ zodpovedá za škody, ktoré spôsobí Objednávateľovi porušením svojich zákonných alebo zmluvných povinností alebo svojou činnosťou pri plnení Zmluvy.
8. Ak Objednávateľovi vznikne v súvislosti s činnosťou Poskytovateľa škoda, Poskytovateľ sa zaväzuje túto škodu v uplatnenom a preukázanom rozsahu nahradiť Objednávateľovi do 10 dní odo dňa doručenia vyúčtovania náhrady škôd.
9. V súvislosti s plnením Zmluvy Zmluvné strany predvídajú, že Objednávateľ nemôže spôsobiť Poskytovateľovi akúkoľvek škodu inú, než škodu vzniknutú omeškaním s úhradou ceny za Služby, a prípadná výška zodpovednosti Objednávateľa za škodu podľa tejto Zmluvy je v súvislosti s § 379 Obchodného zákonníka limitovaná úrokmi z omeškania, na ktoré je Poskytovateľ oprávnený v zmysle Zmluvy.

**6 CENA ZA SLUŽBY, PLATOBNÉ A FAKTURAČNÉ PODMIENKY**

**6.1 Cena za Služby**

Cena za Služby bude určená ako súčin jednotkovej ceny uvedenej v Prílohe č. 2 tejto Zmluvy a počtu vydaných jedál. Jednotková cena uvedená v Prílohe č. 2 v sebe zahŕňa náklady na nákup potravín, ako aj režijné náklady Poskytovateľa na prípravu a výdaj stravy.

**6.2 Maximálna cena za Služby**

Maximálna cena za Služby je na účely Zmluvy stanovená na **[x] Eur** **bez DPH** (slovom: „[x] Eur bez DPH“).

**6.3** **Obsah ceny za Služby**

V cene za Služby sú zahrnuté akékoľvek a všetky náklady Poskytovateľa súvisiace s poskytnutím Služieb aj s plnením ďalších záväzkov Poskytovateľa podľa Zmluvy, a to najmä

1. náklady na nákup potravín potrebných na prípravu jedál,
2. náklady na obstaranie pracovných odevov a ochranných pomôcok, ich pranie a čistenie,
3. náklady na upratovanie a dezinfekciu Nebytových priestorov,
4. náklady na čistiace potreby,
5. náklady na obstaranie ostatných jednorazových prevádzkových materiálov, potrebných na poskytovanie Služieb (napr. obrúsky),
6. náklady na obstaranie kancelárskeho materiálu a administratívnych potrieb,
7. náklady na obstaranie spotrebného materiálu, potrebného na poskytnutie Služieb (napr. taniere, misky, misy, príbory, resp. iné), jeho reprodukciu, čistenie a dezinfekciu,
8. mzdové a ostatné náklady na personál Poskytovateľa, prostredníctvom ktorého Poskytovateľ zabezpečí poskytovanie Služieb,
9. ďalšie režijné náklady potrebné pre zabezpečenie poskytovania Služieb, spočívajúce v operatívnej činnosti pri zabezpečení nákupu surovín a tovaru, personálu, marketingu, financovania a účtovnej evidencie,
10. náklady na dopravu stravy do výdajného miesta a odvoz biologického odpadu (zvyškov stravy, spálených olejov a tukov a pod.).

**6.4 Platobné podmienky**

(a) Zmluvné strany sa dohodli, že časť ceny za Služby zodpovedajúca nákladom na nákup potravín bude Poskytovateľom priebežne uhrádzaná priamo Stravníkmi. Táto časť ceny za Služby nebude predmetom samostatnej fakturácie.

1. Poskytovateľ sa zaväzuje zabezpečiť, aby Stravník mohol realizovať úhradu časti ceny za Služby zodpovedajúcej nákladom na nákup potravín najneskôr deň pred vydaním stravy, a to bezhotovostným prevodom na účet Poskytovateľa. Platba v hotovosti je možná len vo výnimočných v súlade s bodom 4.8 písm. g) Zmluvy.
2. Poskytovateľ sa zaväzuje bezodkladne po zaevidovaní úhrady časti ceny za Služby zodpovedajúcej nákladom na nákup potravín v Systéme pripísať na ID kartu Stravníka kredit zodpovedajúci výške zrealizovanej úhrady.
3. Výška úhrady bude zodpovedať výške nákladov na nákup potravín stanovených v súlade s VZN a platným rozhodnutím štatutárneho orgánu Objednávateľa o určení finančného pásma.
4. Poskytovateľ je povinný zabezpečiť možnosť vizuálnej kontroly blokovaných súm za odobraté jedlá a/alebo na požiadanie Objednávateľa vytlačiť účet za odobratú stravu, vrátane prehľadu blokovaných položiek.
5. Časť ceny za Služby prevyšujúcu výšku nákladov na nákup potravín Objednávateľ uhradí bezhotovostným prevodom v prospech bankového účtu Poskytovateľa uvedeného v záhlaví Zmluvy.

(g) Za deň splnenia peňažných záväzkov Objednávateľa sa považuje deň pripísania dlžnej sumy z účtu Objednávateľa na účet Poskytovateľa. Ak Poskytovateľ zmení účet uvedený v Zmluve a postupom súladným so Zmluvou nevyrozumie Objednávateľa o zmene účtu, alebo ak sú v záhlaví Zmluvy uvedené nesprávne alebo neúplné údaje týkajúce sa banky alebo bankového účtu, faktúra sa považuje za uhradenú dňom odpísania dlžnej sumy z účtu Objednávateľa bez ohľadu na to, či bude dlžná suma skutočne pripísaná na účet Poskytovateľa.

(h) Objednávateľ neposkytuje Poskytovateľovi žiadne preddavky ani zálohové platby.

**6.5** **Fakturačné podmienky**

(a) Podkladom pre úhradu časti ceny za Služby prevyšujúcej výšku nákladov na nákup potravín bude faktúra vystavená Poskytovateľom a  doručená na adresu Objednávateľa. Informáciu o odoslaní faktúry, vrátane kópie faktúry a jej príloh, zašle Poskytovateľ vždy aj na adresu Kontaktnej osoby Objednávateľa pre zmluvné záležitosti. Faktúru na úhradu časti ceny za Služby prevyšujúcej výšku nákladov na nákup potravín bude Poskytovateľ vystavovať mesačne, vždy do 10. dňa nasledujúceho kalendárneho mesiaca.

(b) Poskytovateľ je povinný časť ceny za Služby prevyšujúcu výšku nákladov na nákup potravín fakturovať nasledovne: (i) samostatnou faktúrou náklady na stravu vydanú žiakom Objednávateľa, (ii) samostatnou faktúrou náklady na stravu vydanú zamestnancom Objednávateľa vo výške zodpovedajúcej príspevku zo sociálneho fondu Objednávateľa a (iii) samostatnou faktúrou náklady na stravu vydanú zamestnancom Objednávateľa vo výške prevyšujúcej príspevok zo sociálneho fondu Objednávateľa.

(c) Každá faktúra musí obsahovať všetky náležitosti účtovného/daňového dokladu podľa § 10 Zákona o účtovníctve a § 74 Zákona o DPH a musí spĺňať všetky požiadavky na faktúru, najmä požiadavku vierohodnosti, neporušenosti obsahu a čitateľnosti. Okrem údajov určených v zmysle právnych predpisov musí každá faktúra obsahovať (i) číslo tejto Zmluvy pridelené Objednávateľom; (ii) označenie Zmluvných strán, (iii) označenie poskytnutej Služby (iv) deň vystavenia faktúry; (v) lehotu splatnosti faktúry podľa Zmluvy; (vi) výšku fakturovanej ceny za Služby a podklad, na základe ktorého bola vypočítaná (výkaz o skutočnom počte odobratých jedál získaný zo Systému), (vii) označenie peňažného ústavu a číslo účtu Poskytovateľa; (viii) podpis osoby oprávnenej vystaviť faktúru za Poskytovateľa.

(d) Poskytovateľ nie je v čase uzatvorenia Zmluvy platiteľom dane z pridanej hodnoty. Ak sa v počas trvania Zmluvy Poskytovateľ zaregistruje ako platiteľ DPH, je povinný o tom Objednávateľa bezodkladne písomne upozorniť. Zmena daňového statusu Poskytovateľa podľa tohto bodu nevyžaduje dohodu o zmene obsahu Zmluvy vo forme dodatku.

(e) Ak budú vo faktúre doručenej na základe Zmluvy uvedené nesprávne údaje alebo faktúra nebude obsahovať a spĺňať všetky právnymi predpismi predpísané alebo Zmluvou dohodnuté náležitosti a podmienky, alebo k nej nebudú pripojené všetky prílohy požadované Zmluvou, je to **dôvod na odmietnutie faktúry** a jej **vrátenie na prepracovanie**; v takom prípade sa rozumie, že Objednávateľ nie je v omeškaní s úhradou faktúry. Vo vrátenej faktúre sa vyznačí dôvod jej vrátenia; lehota splatnosti v takom prípade začne plynúť až po dni doručenia opravenej faktúry v súlade s podmienkami Zmluvy.

(f) Každá faktúra musí obsahovať **aspoň** **14-dňovú lehotu splatnosti**. Lehota splatnosti faktúry začne plynúť dňom nasledujúcim po doručení faktúry Objednávateľovi. Ak posledný deň lehoty splatnosti faktúry pripadne na sobotu, nedeľu alebo iný deň pracovného pokoja, faktúra bude splatná v najbližší nasledujúci pracovný deň.

(g) Ak je Objednávateľ v omeškaní s úhradou faktúry, Poskytovateľ je oprávnený voči Objednávateľovi uplatniť úrok z omeškania vo výške podľa § 369 ods. 2 Obchodného zákonníka.

**ČASŤ 3 – NÁJOM NEBYTOVÝCH PRIESTOROV A HNUTEĽNÉHO MAJETKU**

**7 ÚČEL NÁJMU**

1. Nájomca sa zaväzuje užívať Predmet nájmu na účely poskytovania Služieb, ako aj na účely zabezpečenia občerstvenia, resp. stravovania s obsluhou pri prípadných podujatiach organizovaných Objednávateľom, alebo organizovaných tretími osobami so súhlasom Objednávateľa.
2. Súčasne s Nebytovými priestormi je Nájomca oprávnený užívať aj spoločné priestory a spoločné zariadenia budovy, v ktorej sa Nebytové priestory nachádzajú, ako aj prístupové komunikácie nachádzajúce sa v areáli Prenajímateľa špecifikované v Prílohe č. 4, a to v rozsahu nevyhnutnom na riadne užívanie Nebytových priestorov.

1. **DOBA TRVANIA NÁJMU A ODOVZDANIE PREDMETU NÁJMU**
2. Nájom sa uzatvára na dobu účinnosti Zmluvy.
3. Predmet nájmu odovzdá Prenajímateľ Nájomcovi písomným protokolom podpísaným oboma Zmluvnými stranami. Nájomca vyhlasuje, že sa pred odovzdaním a prebratím Predmetu nájmu oboznámil s jeho stavom a Predmet nájmu je v stave spôsobilom na užívanie na účel dohodnutý v tejto Zmluve.
4. **NÁJOMNÉ, NÁKLADY NA SLUŽBY SPOJENÉ S NÁJMOM, PLATOBNÉ A FAKTURAČNÉ PODMIENKY**

**9.1 Nájomné a náklady na Služby spojené s nájmom**

1. Nájomné za nájom Predmetu nájmu je určené vzájomnou dohodou Zmluvných strán v sume **[x] Eur** (slovom: [x]) ročne bez DPH, a to v súlade s internými predpismi BBSK na základe znaleckého posudku č. [x] vypracovaného [meno a priezvisko znalca, sídlo znalca], znalcom zapísaným v zozname znalcov, tlmočníkov a prekladateľov vedenom Ministerstvom spravodlivosti SR pod číslom [x] pre odbor [x].
2. Nájomca sa zaväzuje uhrádzať nájomné za nájom Predmetu nájmu mesačne v sume **[x]** **Eur** (slovom: [x]), a to vždy spätne za predchádzajúci mesiac.
3. Prenajímateľ zabezpečuje pre Nájomcu Služby spojené s nájmom, ktorých cena je určená vzájomnou dohodou Zmluvných strán ako suma zodpovedajúca nákladom na odber elektrickej energie a plynu, vodné a stočné a ohrev vody, ktorú si bude Prenajímateľ uplatňovať podľa skutočnej spotreby Nájomcu na základe údajov z meračov umiestnených v Nebytových priestoroch.
4. Zmluvné strany sa dohodli, že nájomné za nájom Predmetu nájmu sa po skončení kalendárneho roka zvýši o mieru inflácie meranú indexom spotrebiteľských cien vyhlásenú Štatistickým úradom SR k 31.12. bezprostredne predchádzajúceho kalendárneho roka. V prípade zápornej alebo nulovej hodnoty miery inflácie k zmene nájomného podľa tohto bodu Zmluvy nedochádza. Prenajímateľ je povinný uplatniť právo na zvýšenie nájomného podľa tohto bodu Zmluvy písomným oznámením s uvedením novej výšky nájomného, doručeným Nájomcovi najneskôr do 15.03. príslušného roka. Zmluvné strany sa dohodli, že v prípade takejto zmeny Zmluvy nie je potrebné uzatvárať písomný dodatok k Zmluve.
   1. **Fakturačné podmienky**
5. Podkladom pre úhradu nájomného a nákladov na Služby spojených s nájmom bude faktúra vystavená Prenajímateľom a doručená elektronicky na adresu Nájomcu. Každá faktúra musí obsahovať všetky náležitosti účtovného/daňového dokladu podľa § 10 Zákona o účtovníctve a § 74 Zákona o DPH a musí spĺňať všetky požiadavky na faktúru, najmä požiadavku vierohodnosti, neporušenosti obsahu a čitateľnosti. Okrem údajov určených v zmysle právnych predpisov musí každá faktúra obsahovať (i) číslo tejto Zmluvy pridelené Prenajímateľom; (ii) označenie Zmluvných strán, (iii) označenie obdobia, za ktoré sa nájomné a náklady na Služby spojené s nájmom fakturujú (iv) deň vystavenia faktúry; (v) lehotu splatnosti faktúry podľa Zmluvy; (vi) výšku fakturovaného nájomného a nákladov na Služby spojené s nájmom; (vii) označenie peňažného ústavu a číslo účtu Prenajímateľa; (viii) podpis osoby oprávnenej vystaviť faktúru za Prenajímateľa.
6. Ak budú vo faktúre doručenej na základe Zmluvy uvedené nesprávne údaje alebo faktúra nebude obsahovať a spĺňať všetky právnymi predpismi predpísané alebo Zmluvou dohodnuté náležitosti a podmienky, alebo k nej nebudú pripojené všetky prílohy požadované Zmluvou, je to **dôvod na odmietnutie faktúry** a jej **vrátenie na prepracovanie**; v takom prípade sa rozumie, že Nájomca nie je v omeškaní s úhradou faktúry. Vo vrátenej faktúre sa vyznačí dôvod jej vrátenia; lehota splatnosti v takom prípade začne plynúť až po dni doručenia opravenej faktúry v súlade s podmienkami Zmluvy.
7. Každá faktúra musí obsahovať **aspoň** **14-dňovú lehotu splatnosti**. Lehota splatnosti faktúry začne plynúť dňom nasledujúcim po doručení faktúry Nájomcovi. Ak posledný deň lehoty splatnosti faktúry pripadne na sobotu, nedeľu alebo iný deň pracovného pokoja, faktúra bude splatná v najbližší nasledujúci pracovný deň.
8. Ak je Nájomca v omeškaní s úhradou faktúry, Prenajímateľ je oprávnený voči Objednávateľovi uplatniť úrok z omeškania vo výške podľa § 517 ods. 2 Občianskeho zákonníka.
   1. **Platobné podmienky**
9. Nájomné a náklady na Služby spojené s nájmom Nájomca uhradí bezhotovostným prevodom v prospech bankového účtu Prenajímateľa uvedeného v záhlaví Zmluvy.
10. Za deň splnenia peňažných záväzkov Nájomcu sa považuje deň pripísania dlžnej sumy z účtu Nájomcu osoby na účet Prenajímateľa. Ak Prenajímateľ zmení účet uvedený v Zmluve a postupom súladným so Zmluvou nevyrozumie Nájomcu o zmene účtu, alebo ak sú v záhlaví Zmluvy uvedené nesprávne alebo neúplné údaje týkajúce sa banky alebo bankového účtu, faktúra sa považuje za uhradenú dňom odpísania dlžnej sumy z účtu Nájomcu bez ohľadu na to, či bude dlžná suma skutočne pripísaná na účet Prenajímateľa.
11. **PRÁVA A POVINNOSTI ZMLUVNÝCH STRÁN**

**10.1 Povinnosti Nájomcu**

Nájomca je povinný

1. Predmet nájmu užívať len v rozsahu určenom touto Zmluvou, na dohodnutý účel a predchádzať možnostiam vzniku škôd na Predmete nájmu,
2. v prípade vzniku akejkoľvek škody na Predmete nájmu, ktorá bude spôsobená Nájomcom, osobami, ktoré pre Nájomcu vykonávajú akúkoľvek činnosť, alebo osobami, ktorým Nájomca umožnil prístup do Nebytových priestorov, na vlastné náklady škodu odstrániť a uviesť Predmet nájmu do pôvodného stavu; v opačnom prípade sa Nájomca zaväzuje uhradiť Prenajímateľovi vzniknutú škodu a náklady na odstránenie škody, a to bezodkladne po doručení písomnej výzvy Prenajímateľa,
3. zabezpečovať na vlastné náklady komplexnú starostlivosť o Predmet nájmu, zabezpečovať jeho komplexnú údržbu a na vlastné náklady ho udržiavať v prevádzky-schopnom stave, uhrádzať všetky náklady spojené s obvyklým udržiavaním a prevádzkou Nebytových priestorov,
4. sám a na vlastné náklady zabezpečiť drobné opravy Predmetu nájmu. Zmluvné strany sa dohodli, že za drobnú opravu sa považuje oprava, ktorej suma je rovná alebo nižšia ako 1.700,- Eur/jednotlivo. Pokiaľ však Nájomca vykonanie drobnej opravy nezabezpečí, je Prenajímateľ oprávnený zabezpečiť jej vykonanie na náklady Nájomcu a Nájomca je povinný Prenajímateľovi jej vykonanie umožniť,
5. bez zbytočného odkladu oznámiť Prenajímateľovi potrebu opravy, ktorú má podľa tejto Zmluvy zabezpečiť Prenajímateľ a umožniť mu jej vykonanie, inak Nájomca zodpovedá za škodu, ktorá nesplnením tejto povinnosti vznikla. V prípade porušenia povinnosti Nájomcu uvedenej v predchádzajúcej vete nevznikne Nájomcovi nárok na primeranú zľavu z nájomného z dôvodu, že Predmet nájmu nemôže užívať alebo ho môže užívať len obmedzene,
6. zdržať sa akýchkoľvek činností ohrozujúcich kvalitu životného prostredia, ovzdušia, spodných a povrchových vôd,
7. po predchádzajúcom písomnom oznámení Prenajímateľa umožniť za svojej prítomnosti (resp. za prítomnosti Nájomcom poverenej osoby) Prenajímateľovi a/alebo orgánom verejnej správy vstup do Nebytových priestorov za účelom (i) preverenia dodržiavania povinností Nájomcu vyplývajúcich mu z tejto Zmluvy a zo všeobecne záväzných právnych predpisov, a/alebo (ii) splnenia povinností Prenajímateľa vyplývajúcich mu zo všeobecne záväzných právnych predpisov (napr. vykonanie revízií, odborných kontrol technických zariadení a pod.) a/alebo(iii) za účelom inventarizácie majetku Prenajímateľa. V prípade havarijnej situácie, resp. v prípade bezprostredne hroziacej škody je Prenajímateľ oprávnený vstupovať do Nebytových priestorov aj bez predchádzajúceho oznámenia a bez prítomnosti Nájomcu,
8. technické zhodnotenie (napr. stavebné úpravy) Nebytových priestorov môže Nájomca zrealizovať len s predchádzajúcim písomným súhlasom Prenajímateľa, za súčasného dodržania podmienok uložených Prenajímateľom a na vlastné náklady. V prípade ukončenia nájmu sa Nájomca zaväzuje technické zhodnotenie Nebytových priestorov, vykonané podľa tohto bodu Zmluvy, na vlastné náklady odstrániť a uviesť Nebytové priestory do pôvodného stavu, a to ku dňu skončenia nájmu, ak sa Zmluvné strany vopred písomne nedohodnú inak; Zmluvné strany sa však týmto výslovne dohodli, že Nájomca za žiadnych okolností nemá nárok na úhradu nákladov ním vynaložených na technické zhodnotenie Predmetu nájmu ani na protihodnotu toho, o čo sa zvýšila hodnota veci (Nebytových priestorov alebo Hnuteľného majetku),
9. plniť povinnosti vyplývajúce mu zo Zákona o ochrane pred požiarmi. Plnenie povinností vyplývajúcich zo všeobecne záväzných právnych predpisov ohľadom požiarnych zariadení (revízie, kontroly a pod.), ktorých vlastníkom je Prenajímateľ, zabezpečuje Prenajímateľ; v prípade, ak si Nájomca umiestni do Nebytových priestorov vlastné požiarne zariadenia, za plnenie týchto povinností k takýmto zariadeniam zodpovedá Nájomca,
10. dodržiavať interné predpisy Prenajímateľa na zabezpečenie ochrany majetku nachádzajúceho sa v Nebytových priestoroch a vnútorný prevádzkový režim budovy v ktorej sa Nebytové priestory nachádzajú. Nájomca podpisom tejto Zmluvy potvrdzuje, že pred jej podpisom mal možnosť sa oboznámiť s vyššie uvedenými internými predpismi Prenajímateľa a tieto sa zaväzuje dodržiavať,
11. počas doby nájmu na vlastné náklady zabezpečovať predpísané odborné skúšky, odborné prehliadky a preventívne kontroly Hnuteľného majetku, príp. iných zariadení tvoriacich Predmet nájmu, potrebných na poskytovanie Služieb.
    1. Nájomca nie je oprávnený k Predmetu nájmu zriadiť záložné právo, ani ho inak zaťažiť.
    2. Nájomca je oprávnený meniť umiestnenie Hnuteľných vecí nachádzajúcich sa v Nebytových priestoroch.
    3. Nájomca je oprávnený umiestniť na budove, v ktorej sa Nebytové priestory nachádzajú, tabuľku s uvedením svojho obchodného mena a loga, a to vo forme vopred odsúhlasenej Prenajímateľom.

**10.5 Povinnosti Prenajímateľa**

Prenajímateľ je povinný

1. zabezpečiť pre Nájomcu plynulú dodávku Služieb spojených s nájmom,
2. plniť povinnosti vyplývajúce mu zo Zákona o ochrane pred požiarmi, a to (i) vykonávať pravidelnú kontrolu dodržiavania povinností v spoločných priestoroch, (ii) vykonávať pravidelnú kontrolu stavu technických zariadení v spoločných priestoroch z hľadiska požiarnej ochrany, (iii) udržiavať trvalé voľné núdzové východy na únikové cesty, prístupy k uzáverom plynu, elektriny, vody a k hasiacim prístrojom a (iv) poskytovať Nájomcovi dokumentáciu požiarnej ochrany (Požiarny štatút, Požiarne poplachové smernice, Požiarny evakuačný plán),
3. ku dňu odovzdania Predmetu nájmu Nájomcovi odovzdať kópie dokladov o posledných vykonaných odborných skúškach, odborných prehliadkach a revíziách Hnuteľného majetku, príp. iných zariadení tvoriacich Predmet nájmu, potrebných na poskytovanie Služieb,
4. zabezpečiť vykonanie opráv Predmetu nájmu, ktoré podľa Zmluvy nie je povinný vykonať Nájomca,
5. zabezpečiť odvoz komunálneho odpadu a zabezpečiť ochranu budovy, v ktorej sa Nebytové priestory nachádzajú.

**10.6 Podnájom**

Nájomca nie je oprávnený dať Predmet nájmu do podnájmu, výpožičky alebo iného užívania tretej osobe bez predchádzajúceho písomného súhlasu Prenajímateľa.

**ČASŤ 4 – SPOLOČNÉ USTANOVENIA**

**11 ĎALŠIE PRÁVA A POVINNOSTI ZMLUVNÝCH STRÁN**

**11.1 Nulová tolerancia korupcie**

(a) Pri plnení Zmluvy sa Poskytovateľ zaväzuje dodržiavať všetky aplikovateľné všeobecne záväzné právne predpisy vzťahujúce sa k zákazu korupcie a korupčného správania, pričom sa Poskytovateľ najmä, nie však výlučne:

1. zdrží akejkoľvek formy korupcie a korupčného správania v súvislosti s plnením podľa Zmluvy alebo akéhokoľvek správania, ktoré môže vyvolať pochybnosti o tom, že sa korupcie zdržiava;
2. zaväzuje poskytnúť Objednávateľovi, alebo akémukoľvek orgánu verejnej správy oprávnenému na to v zmysle aplikovateľných všeobecne záväzných právnych predpisov plnú a bezodkladnú súčinnosť;
3. zaväzuje bezodkladne oznámiť Objednávateľovi akékoľvek podozrenie z korupčného správania súvisiaceho s realizáciou Zmluvy a poskytne súčinnosť pri preskúmavaní tohto oznámenia;
4. vyhlasuje, že nemá a nebude mať žiadne prepojenie so žiadnou osobou pôsobiacou v rámci osoby Objednávateľa ani BBSK, najmä s ich štatutárnym orgánom alebo jemu blízkou osobou a žiadnou Kontaktnou osobou Objednávateľa alebo jej blízkou osobou, ak by ktorákoľvek z nich mohla pre Poskytovateľa priaznivo ovplyvniť uzatvorenie Zmluvy alebo spôsob realizácie práv a povinností Objednávateľa podľa Zmluvy.

(b) Poskytovateľ sa zaväzuje bezodkladne, najneskôr do 5 (piatich) pracovných dní, písomne Objednávateľa informovať o vznesení akéhokoľvek obvinenia voči štatutárnemu zástupcovi Poskytovateľa alebo voči jeho zamestnancovi, bez ohľadu na jeho právnu kvalifikáciu, ak takéto obvinenie môže súvisieť s plnením Zmluvy.

**11.2 Zákaz nelegálneho zamestnávania a plnenie záväzkov**

(a) Poskytovateľ sa zaväzuje že zamestnanci Poskytovateľa, osoby jeho dodávateľov, ako aj zamestnanci dodávateľov Poskytovateľa poskytujúci Služby alebo osoby na Zmluve inak participujúce, nebudú zamestnané nelegálne a nebudú vykonávať nelegálnu prácu. Ak bude Poskytovateľ poskytovať Služby prostredníctvom subdodávateľov, zaväzuje sa pred uzatvorením zmluvy a počas trvania zmluvy s každým z nich overiť a pravidelne overovať, že žiaden zo subdodávateľov neporušuje zákaz nelegálneho zamestnávania v zmysle ustanovení Zákona o nelegálnom zamestnávaní.

(b) Poskytovateľ sa zaväzuje plniť svoje záväzky súvisiace so Službami voči svojim zamestnancom a/alebo dodávateľom riadne a včas.

**11.3 Register partnerov verejného sektora**

Poskytovateľ sa zaväzuje byť riadne zapísaný v registri partnerov verejného sektora po celú dobu trvania Zmluvy, ak mu taká povinnosť vyplýva zo Zákona o RPVS.

**11.4 Kontrola**

Poskytovateľ berie na vedomie, že táto Zmluva podlieha kontrole nakladania s prostriedkami a majetkom Objednávateľa. Za týmto účelom môžu príslušné orgány kontroly podľa osobitných právnych predpisov (napr. Najvyšší kontrolný úrad SR, Hlavný kontrolór Banskobystrického samosprávneho kraja a jeho útvar) požadovať od Poskytovateľa údaje, dokumenty alebo vysvetlenia súvisiace s plnením podľa Zmluvy. Ak bude na účely poskytnutia súčinnosti Objednávateľa pri výkone kontroly podľa tohto bodu potrebná aj súčinnosť Poskytovateľa, Poskytovateľ sa ju zaväzuje v rozsahu, v akom je to nevyhnutné pre vykonávanú kontrolu, poskytnúť Objednávateľovi v plnom rozsahu a bezodkladne, na písomnú výzvu Objednávateľa, a to aj po zániku Zmluvy z akéhokoľvek dôvodu; Poskytovateľ na tento účel Objednávateľovi poskytne najmä zmluvy, faktúry, iné písomnosti a ich zdôvodnenia/vysvetlenia. Súčinnosť v zmysle tohto bodu poskytne Poskytovateľ na svoje náklady. Záväzky Poskytovateľa podľa tohto bodu trvajú aj po zániku Zmluvy z akéhokoľvek dôvodu.

**11.5** **Dôvernosť informácií**

(a) Poskytovateľ berie na vedomie, že Zmluva a informácie získané na jej základe, prípadne akékoľvek ďalšie súvisiace informácie, môžu podliehať aplikovateľným ustanoveniam Zákona o slobode informácií, a preto tieto môžu podliehať povinnosti Objednávateľa zverejniť ich alebo poskytnúť v súlade s týmto právnym predpisom; Poskytovateľ berie na vedomie, že Objednávateľ takéto informácie zverejní a/alebo sprístupní v rozsahu povinností a spôsobom vyplývajúcom zo Zákona o slobode informácií. Na túto skutočnosť Poskytovateľzmluvne alebo iným vhodným spôsobom upozorní všetky osoby, na základe dodávok od ktorých, alebo na základe spolupráce s ktorými, bude Služby poskytovať.

(b) Poskytovateľ nie je oprávnený bez predchádzajúceho písomného súhlasu Objednávateľa poskytnúť, odovzdať, oznámiť, sprístupniť, zverejniť, publikovať, rozširovať, vyzradiť ani použiť inak než na účely poskytovania Služieb žiadnu z informácií, o ktorej sa pri realizácii Zmluvy dozvedel.

**11.6 Ochrana osobných údajov**

(a) Zmluvné strany sa týmto zaväzujú, že budú dodržiavať povinnosti uložené Zmluvným stranám na základe GDPR. Zmluvné strany sa zaväzujú, že osobné údaje, s ktorými sa na základe Zmluvy oboznámia, nebudú okrem povinností vyplývajúcich z aplikovateľných všeobecne záväzných právnych predpisov nijak zverejňovať, ani ich akoukoľvek formou spracúvať, reprodukovať alebo podávať ich akýmkoľvek tretím neoprávneným osobám.

(b) V zmysle GDPR bude Poskytovateľ ako spracovateľ spracovávať pre Objednávateľa ako správcu osobných údajov, určité osobné údaje, najmä osobné údaje zadávané Stravníkmi do Systému. Spracovanie osobných údajov Poskytovateľom pre Objednávateľa zahŕňa zhromažďovanie, spracovávanie a uchovávanie osobných údajov.

(c) Zmluvné strany uzavrú po uzatvorení tejto Zmluvy písomnú zmluvu upravujúcu vzájomné práva a povinnosti správcu a spracovateľa osobných údajov podľa článku 28 GDPR. Návrh zmluvy predloží Objednávateľovi Poskytovateľ bezodkladne po uzatvorení tejto Zmluvy.

**12** **ZAPOČÍTANIE VZÁJOMNÝCH POHĽADÁVOK**

Objednávateľ môže jednostranne započítať svoju pohľadávku na úhrady ceny za Služby s pohľadávkou Poskytovateľa na úhradu nájomného a nákladov na Služby spojené s nájmom. Vzor oznámenia o započítaní tvorí Prílohu č. 6 Zmluvy. V prípade doručenia oznámenia o započítaní sa Poskytovateľ zaväzuje jeden rovnopis oznámenia podpísať a bezodkladne doručiť Objednávateľovi.

**13 PREVOD PRÁV A POVINNOSTÍ**

**Zákaz prevodu práv a povinností**

Každá zo Zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo Zmluvy, resp. jej časti, ani jednotlivé pohľadávky, na iný subjekt, bez predchádzajúceho písomného súhlasu druhej Zmluvnej strany, ibaže to táto Zmluva výslovne pripúšťa. V prípade porušenia tejto povinnosti jednou zo Zmluvných strán bude zmluva o prevode (postúpení) zmluvných záväzkov neplatná a rozumie sa, že porušenie tohto zákazu sa považuje za podstatné porušenie Zmluvy.

**14 kontakty a doručovanie**

**14.1 Korešpondencia**

(a) Korešpondencia sa bude uskutočňovať **v slovenskom jazyku**. Korešpondencia musí mať **písomnú formu.**

(b) Korešpondencia musí byť doručená Zmluvnej strane poštou, elektronickou poštou, osobne alebo expresnou kuriérnou službou na Kontaktné údaje, prípadne odovzdaná osobne Kontaktnej osobe adresáta. Zmluvné strany sa dohodli, že na účely realizácie Zmluvy budú uprednostňovať elektronickú formu komunikácie.

(c) Akékoľvek písomnosti týkajúce sa skončenia trvania tejto Zmluvy alebo uplatňovania nárokov na úhradu škody, úrokov z omeškania alebo zmluvných pokút budú doručované výlučne prostredníctvom pošty, osobne alebo expresnou kuriérnou službou, na adresu sídiel Zmluvných strán uvedených v Zmluve; tieto písomnosti si budú Zmluvné strany taktiež zasielať na vedomie aj  elektronickou poštou na adresu Kontaktných osôb pre zmluvné záležitosti.

(d) Korešpondencia sa považuje za doručenú v deň doručenia zásielky, resp. v deň odmietnutia prevzatia zásielky, ak bola zásielka doručovaná poštou, osobne alebo expresnou kuriérnou službou. V prípade vrátenia zásielky ako nedoručenej sa Korešpondencia považuje za doručenú dňom jej vrátenia, a to aj vtedy, ak sa o tom Zmluvná strana nedozvedela.

**14.2 Kontaktné údaje a Kontaktné osoby**

**(a) Kontaktné údaje Objednávateľa**

|  |  |
| --- | --- |
| **Adresa** | **Spojená škola, Školská 7, Banská Bystrica** |
| **Internet** | ss.skolska7@gmail.com |

**(b) Kontaktné osoby Objednávateľa:**

|  |  |  |  |
| --- | --- | --- | --- |
| **Meno a priezvisko** | Telefón | E-mail | **Rozsah oprávnenia** |
| Mgr. František Elias | 0949715129 | saileref@gmail.com | Zmluvné záležitosti |
| Štefan Spodniak | 0907666635 | spodniak.stefan1@gmail.com | Technické záležitosti |
| Ing. Lívia Kriššáková | 0951530521 | krissakovabb@gmail.com | Faktúry a platobné záležitosti |

**(c) Kontaktné údaje Poskytovateľa:**

|  |  |
| --- | --- |
| **Adresa** |  |
| **Internet** |  |

**(d) Kontaktné osoby Poskytovateľa:**

|  |  |  |  |
| --- | --- | --- | --- |
| **Meno a priezvisko** | Telefón, fax | E-mail | **Rozsah oprávnenia** |
|  |  |  | Zmluvné záležitosti |
|  |  |  | Technické záležitosti |
|  |  |  | Faktúry a platobné záležitosti |

(e) Ak ktorákoľvek Zmluvná strana pre tú istú vec ustanoví viacero Kontaktných osôb, platí, že každá z nich môže konať v rozsahu jej oprávnenia samostatne.

(f) Za účelom zachovania právnej istoty platí, že Kontaktné osoby Zmluvných strán uvedené vyššie sú určené na **uskutočňovanie vzájomnej výmeny informácií** pri realizácii Zmluvy, nie sú však oprávnené na konanie za Zmluvné strany vo veciach zmien obsahu Zmluvy alebo úkony, obsahom ktorých je ukončenie Zmluvy, alebo iné právne úkony (napr. uplatnenie zmluvnej pokuty / zľavy / náhrady škody, a pod.). Ak bude mať ktorákoľvek zo Zmluvných strán v úmysle nechať sa na účely Zmluvy alebo v súvislosti s ňou inou osobou zastúpiť, udelí na to takejto osobe samostatné písomné poverenie/plnomocenstvo.

**15 SUBDODÁVATELIA**

15.1 Poskytovateľ nesmie previesť práva a povinnosti zo Zmluvy ako celok postúpiť tretej strane, ani poskytovanie Služieb zabezpečiť výhradne prostredníctvom subdodávateľov. Časť plnenia v zmysle Zmluvy však Poskytovateľ môže zabezpečiť prostredníctvom subdodávateľov, ak sa subdodávateľské plnenie zabezpečuje v súlade s podmienkami Zmluvy. Všetky časti plnenia, ktoré budú poskytované formou subdodávok, budú na výlučné náklady Poskytovateľa a na jeho nebezpečenstvo. Poskytovateľ zodpovedá za riadne, včasné a úplné vykonanie subdodávok tak, akoby subdodávku vykonával sám.

15.2 Poskytovateľ zabezpečí riadne plnenie svojich záväzkov vyplývajúcich zo Zmluvy prostredníctvom primeranej úpravy záväzkov v zmluvách so subdodávateľmi; primeranou úpravou sa myslí aj odzrkadlenie podmienok tejto Zmluvy do zmluvy so subdodávateľom v primeranom rozsahu tak, aby nebola ani čiastočne ohrozená riadnosť, úplnosť a včasnosť poskytnutia Služieb.

15.3 V súvislosti s realizáciou tejto Zmluvy a všetkými činnosťami na jej základe sa Poskytovateľ zaväzuje postupovať v striktnom súlade s § 34 ods. 3 Zákona o VO a § 41 ods. 1 písm. b) Zákona o VO a zaväzuje sa zabezpečiť, aby všetci subdodávatelia spĺňali podmienky v zmysle predmetných ustanovení a tieto dodržiavali počas celého trvania Zmluvy. Poskytovateľ je povinný na požiadanie Objednávateľa predložiť Objednávateľovi všetky jeho zmluvy so subdodávateľmi a toto oprávnenie BBSK v zmluvách so subdodávateľmi primerane zohľadniť.

15.4 Zoznam subdodávateľov obsahuje identifikačné údaje, predmet subdodávky, podiel subdodávateľa na plnení a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Poskytovateľ ku každému subdodávateľovi zvlášť predkladá Objednávateľovi dôkaz o oprávnení na príslušné plnenie časti plnenia podľa § 32 ods. 1 písm. e) Zákona o VO a dôkaz o zápise do registra partnerov verejného sektora, ak Zákon o RPVS pre takéhoto subdodávateľa tento zápis vyžaduje; kým tieto dôkazy nie sú Objednávateľovi uspokojivo predložené, zaväzuje sa Poskytovateľ nezabezpečovať príslušnú časť plnenia prostredníctvom subdodávateľa.

15.5 Zoznam subdodávateľov Poskytovateľa resp. vyhlásenie Poskytovateľa o tom, že subdodávateľov nevyužije, uvádza Príloha č. 7.

15.6 Ak Poskytovateľ nahrádza niektorého zo subdodávateľov uvedených v Prílohe č. 7, dopĺňa nového subdodávateľa, alebo ak pri podpise Zmluvy Poskytovateľ uviedol, že subdodávateľov nevyužije, počas plnenia Zmluvy sa však rozhodne niektorú časť plnenia dodať subdodávateľsky, je Poskytovateľ povinný oznámiť Objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu bodu 15.4 a zároveň predložiť Objednávateľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) Zákona o VO pre daný predmet subdodávky a podmienku zápisu do registra partnerov verejného sektora, ak Zákon o RPVS pre takéhoto subdodávateľa tento zápis vyžaduje, a to najneskôr 7 dní pred prijatím subdodávky od nového subdodávateľa alebo od uzavretia zmluvného vzťahu s novým subdodávateľom (podľa toho, ktorá udalosť nastane skôr). Poskytovateľ je na takúto zmenu oprávnený kedykoľvek počas trvania Zmluvy.

15.7 Objednávateľ je oprávnený akéhokoľvek subdodávateľa odmietnuť z dôvodu akejkoľvek pochybnosti o schopnosti riadneho plnenia Zmluvy; odmietnutie sa Poskytovateľ zaväzuje bez výhrad rešpektovať.

1. **ZMLUVNÉ POKUTY** 
   1. Ak Poskytovateľ nesplní ktorúkoľvek jeho povinnosť alebo poruší akýkoľvek záväzok podľa bodu 4.1 až 4.8, má Objednávateľ právo uplatniť si voči Poskytovateľovi zmluvnú pokutu vo výške **200,- Eur** (slovom: dvesto Eur) za každé jednotlivé zistenie, a to aj opakovane, a Poskytovateľ sa zaväzuje takto uplatnenú zmluvnú pokutu uhradiť.
   2. Ak bude Objednávateľovi kontrolným orgánom uložená sankcia z dôvodu prijatia Služieb prostredníctvom Poskytovateľom nelegálne zamestnávaných osôb v zmysle § 7b Zákona o nelegálnom zamestnávaní, je Objednávateľ oprávnený od Poskytovateľa požadovať zaplatenie zmluvnej pokuty vo výške dvojnásobku takto uloženej sankcie, a to aj opakovane.
   3. Ak bude Objednávateľovi kontrolným orgánom uložená sankcia z dôvodu porušenia ktorejkoľvek povinnosti Poskytovateľa uvedenej v bode 4.1, 4.2 alebo 4.5 Zmluvy, alebo z dôvodu porušenia inej povinnosti Poskytovateľa vyplývajúcej zo Zákona o ochrane, podpore a rozvoji verejného zdravia, Zákona o potravinách, Zákona o odpadoch, Zákona o preprave skaziteľných potravín a/alebo Zákona o BOZP, je Objednávateľ oprávnený od Poskytovateľa požadovať zaplatenie zmluvnej pokuty vo výške dvojnásobku takto uloženej sankcie, a to aj opakovane.
   4. Ak Poskytovateľ poruší akúkoľvek povinnosť alebo akýkoľvek záväzok týkajúci sa dohodnutých zmluvných podmienok podľa bodu 11, má Objednávateľ právo uplatniť si voči Poskytovateľovi zmluvnú pokutu vo výške **500,- Eur** (slovom: päťsto eur) za každé jednotlivé porušenie, a to aj opakovane, a Poskytovateľ sa zaväzuje takto uplatnenú zmluvnú pokutu uhradiť.
   5. Ak Poskytovateľ poruší zákaz podľa bodu 13, má Objednávateľ právo uplatniť si voči Poskytovateľovi zmluvnú pokutu **vo výške 100 % z finančného objemu** postúpenej, založenej alebo odpredanej pohľadávky; finančným objemom sa rozumie celková hodnota istiny vrátane hodnoty príslušenstva pohľadávky k dátumu postúpenia alebo odpredaja alebo inej dispozície s pohľadávkou alebo, ak uzatvoril Poskytovateľ zmluvu o prevode práv a povinností k Zmluve ako celku, má Objednávateľ právo uplatniť si voči Poskytovateľovi zmluvnú pokutu **vo výške Maximálnej ceny bez DPH** a Poskytovateľ sa zaväzuje takto uplatnenú zmluvnú pokutu uhradiť.
   6. Ak Poskytovateľ nesplní alebo poruší ktorúkoľvek jeho povinnosť týkajúcu sa subdodávateľov podľa tejto Zmluvy, je Objednávateľ oprávnený uplatniť si u Poskytovateľa a Poskytovateľ sa zaväzuje zaplatiť zmluvnú pokutu vo výške **0,1 % z Maximálnej ceny bez DPH** za každý, čo i len začatý deň porušenia/nesplnenia povinnosti, a to aj opakovane.
   7. Ak Poskytovateľ riadne a včasne neodstráni vady Služieb v súlade s lehotami podľa bodu 5, je Objednávateľ oprávnený uplatniť si u Poskytovateľa a Poskytovateľ sa zaväzuje zaplatiť zmluvnú pokutu **vo výške 500,- Eur** (slovom: päťsto eur) za každé jednotlivé porušenie, a to aj opakovane.
   8. Ak sa Poskytovateľ dostane do omeškania s odovzdaním Predmetu nájmu podľa bodu 17.5, je Objednávateľ oprávnený uplatniť si u Poskytovateľa a Poskytovateľ sa zaväzuje zaplatiť zmluvnú pokutu **vo výške 500,- Eur** (slovom: päťsto eur) za každý deň omeškania s odovzdaním Predmetu nájmu.
   9. Zmluvné pokuty dohodnuté v zmysle tejto Zmluvy nepredstavujú paušalizovanú náhradu škody za porušenie povinností, ktorých splnenie je zabezpečené nárokom na zaplatenie zmluvnej pokuty. Zmluvná pokuta podľa tejto Zmluvy nie je započítateľná voči nároku Objednávateľa na náhradu škody, t. j. Objednávateľ je oprávnený si uplatňovať nárok na náhradu škody v celom jej rozsahu bez ohľadu na uplatnenie/úhradu zmluvnej pokuty.
   10. Zmluvné pokuty podľa Zmluvy budú uplatnené formou penalizačnej faktúry, výzvy, alebo iného dokladu vyhotoveného Objednávateľom a budú splatné v lehote 14 (štrnásť) dní odo dňa vystavenia takéhoto dokladu.
   11. Uplatnenie resp. úhrada zmluvnej pokuty nemá vplyv na oprávnenie Objednávateľa uplatňovať voči Poskytovateľovi prípadné úroky z omeškania a nezbavuje Poskytovateľa povinnosti plniť záväzky podľa Zmluvy riadne a včas.

# 17 Trvanie a zánik zmluvy

**17.1** **Platnosť a účinnosť**

(a) Zmluva nadobúda platnosť dňom jej podpisu oboma Zmluvnými stranami a účinnosť dňa **05.02.2024**, za podmienky jej predchádzajúceho zverejnenia v Centrálnom registri zmlúv /www.crz.gov.sk/ v súlade s § 47a Občianskeho zákonníka v spojení s § 5a Zákona o slobode informácií.

(b) Zmluva sa uzatvára **na dobu určitú v trvaní 48 mesiacov odo Dňa účinnosti**.

**17.2 Ukončenie Zmluvy**

Zmluva zaniká:

1. písomnou dohodou Zmluvných strán v deň v nej uvedený;
2. uplynutím doby, na ktorú bola Zmluva uzatvorená;
3. nadobudnutím účinnosti písomného odstúpenia od Zmluvy v súlade s bodom 17.3;
4. výpoveďou podľa bodu 17.4.;
5. dosiahnutím Maximálnej ceny;

podľa toho, ktorá skutočnosť podľa písm. a) až e) vyššie nastane skôr.

**17.3 Odstúpenie od Zmluvy**

(a) Každá zo Zmluvných strán môže od Zmluvy odstúpiť zo zákonných alebo zmluvných dôvodov, najmä v prípade, ak dôjde k podstatnému porušeniu Zmluvy; okrem dôvodov výslovne uvedených v Zmluve sa ako podstatné porušenia Zmluvy považujú okolnosti podľa bodu 17.3 písm. c) až e).

(b) Objednávateľ je oprávnený odstúpiť od Zmluvy bez poskytnutia dodatočnej lehoty na splnenie povinnosti na základe jednostranného oznámenia v prípade podstatného porušenia Zmluvy zo strany Poskytovateľa. Za podstatné porušenie Zmluvy zo strany Poskytovateľa sa považuje:

(i) ak Poskytovateľ opakovane poruší (aspoň dvakrát) ktorúkoľvek povinnosť vyplývajúcu z bodov 4.1 až 4.8 a z bodu 11 Zmluvy,

(ii) ak v troch po sebe nasledujúcich anketách podľa bodu 4.3 (b) Zmluvy s tým istým obsahom aspoň 30% Stravníkov zúčastnených na ankete vyhodnotí kvalitu Služieb ako neuspokojivú,

(iii) ak Poskytovateľ poruší povinnosť vyplývajúcu z bodu 5 (e) Zmluvy,

1. ak bude Objednávateľovi kontrolným orgánom uložená sankcia z dôvodu prijatia Služieb prostredníctvom Poskytovateľom nelegálne zamestnávaných osôb v zmysle § 7b Zákona o nelegálnom zamestnávaní,
2. ak bude Objednávateľovi kontrolným orgánom uložená sankcia z dôvodu porušenia ktorejkoľvek povinnosti Poskytovateľa uvedenej v bode 4.1 alebo 4.2 Zmluvy, alebo z dôvodu porušenia inej povinnosti Poskytovateľa vyplývajúcej zo Zákona o ochrane, podpore a rozvoji verejného zdravia, Zákona o potravinách, Zákona o odpadoch, Zákona o preprave skaziteľných potravín a/alebo Zákona o BOZP, a to aj v prípade, ak táto sankcia nebude Poskytovateľovi uložená v súvislosti s poskytovaním Služieb podľa tejto Zmluvy (t. j. aj keď pôjde o poskytovanie Služieb pre iných objednávateľov).

(vi) ak je Poskytovateľ opakovane (aspoň druhý krát) o viac ako 30 dní v omeškaní s úhradou akéhokoľvek peňažného záväzku podľa Zmluvy,

(vii) ak Poskytovateľ užíva Predmet nájmu opakovane (aspoň druhý krát) v rozpore s podmienkami dohodnutými v bode 10.1 alebo 10.2 Zmluvy,

(viii) ak Poskytovateľ prenechá Predmet nájmu, alebo jeho časť do podnájmu alebo výpožičky tretej osobe bez súhlasu Objednávateľa,

(ix) ak Poskytovateľ užíva Predmet nájmu alebo trpí užívanie Predmetu nájmu takým spôsobom, že Objednávateľovi vzniká škoda alebo mu hrozí väčšia škoda.

(c) Objednávateľ je oprávnený odstúpiť od Zmluvy bez poskytnutia dodatočnej primeranej lehoty na splnenie povinnosti na základe jednostranného oznámenia aj v prípade, ak (i) príslušný súd právoplatne uzná ktoréhokoľvek z členov štatutárneho alebo dozorného orgánu Poskytovateľa alebo zo zamestnancov Poskytovateľa za vinných z trestného činu bezprostredne súvisiaceho s uzatvorením a/alebo plnením Zmluvy alebo ak (ii) bude voči osobe Poskytovateľa začaté trestné stíhanie z titulu trestnej zodpovednosti právnických osôb z akéhokoľvek dôvodu.

(d) Objednávateľ je oprávnený odstúpiť od Zmluvy bez poskytnutia dodatočnej primeranej lehoty na splnenie povinnosti na základe jednostranného oznámenia aj v prípade, ak Poskytovateľ stratí kvalifikáciu na poskytovanie Služieb podľa Zmluvy (stratou kvalifikácie sa rozumie najmä, nie však výlučne, prerušenie alebo strata podnikateľského oprávnenia Poskytovateľa na Poskytovanie Služieb).

(e) Objednávateľ je oprávnený odstúpiť od Zmluvy bez poskytnutia dodatočnej primeranej lehoty na splnenie povinnosti na základe jednostranného oznámenia aj v prípade ak dôjde (i) k zmene v osobe Poskytovateľa v dôsledku právneho nástupníctva (príkladom z titulu prevodu podniku alebo jeho časti na inú osobu, vkladu podniku alebo jeho časti do základného imania inej osoby, zlúčeniu, spojeniu alebo rozdeleniu Poskytovateľa) bez predchádzajúceho súhlasu Objednávateľa alebo (ii) k zmene hospodárskeho statusu Poskytovateľa (príkladom jeho vstup do likvidácie, podanie návrhu na vyhlásenie konkurzu/vyhlásenie konkurzu na Poskytovateľa).

(f) Poskytovateľ je oprávnený odstúpiť od Zmluvy bez poskytnutia dodatočnej lehoty na splnenie povinnosti na základe jednostranného oznámenia v prípade podstatného porušenia Zmluvy zo strany Objednávateľa. Za podstatné porušenie Zmluvy zo strany Objednávateľa sa považuje ak je Objednávateľ opakovane (viac ako dva krát) v omeškaní s úhradou ceny za Služby o viac ako 30 dní, a to napriek predchádzajúcemu upozorneniu Poskytovateľa s poskytnutím primeranej lehoty na nápravu, ktorá nesmie byť kratšia ako 3 pracovné dni.

(g) Ktorákoľvek zo Zmluvných strán môže od Zmluvy odstúpiť v prípade, ak druhá Zmluvná strana poruší zákaz podľa bodu 13.

(h) Účinky odstúpenia od Zmluvy nastávajú odo dňa doručenia písomného oznámenia o odstúpení príslušnej Zmluvnej strane.

**17.4 Výpoveď**

(a) Objednávateľ je oprávnený vypovedať Zmluvu s jednomesačnou výpovednou lehotou z nasledovných dôvodov:

(i) ak Poskytovateľ poruší ktorúkoľvek povinnosť vyplývajúcu z bodu 4.1 až 4.8 a z bodu 11 Zmluvy,

(ii) ak je Poskytovateľ o viac ako 30 dní v omeškaní s úhradou akéhokoľvek peňažného záväzku podľa Zmluvy,

(iii) z dôvodov uvedených v Zákone o nájme nebytových priestorov.

(b) Objednávateľ je oprávnený vypovedať Zmluvu bez uvedenia dôvodu s trojmesačnou výpovednou lehotou.

(c) Poskytovateľ je oprávnený vypovedať Zmluvu s trojmesačnou výpovednou lehotou z nasledovných dôvodov:

(i) ak sa Nebytový priestor stal bez jeho zavinenia nespôsobilý na dohodnuté užívanie,

(ii) ak je Objednávateľ v omeškaní s úhradou ceny za Služby o viac ako 30 dní a to napriek predchádzajúcemu upozorneniu Poskytovateľa s poskytnutím primeranej lehoty na nápravu, ktorá nesmie byť kratšia ako 3 pracovné dni,

(iii) z dôvodov uvedených v Zákone o nájme nebytových priestorov.

(d) Výpoveď musí byť písomná. Výpovedná lehota začína plynúť prvým dňom mesiaca nasledujúceho po jej doručení druhej Zmluvnej strane.

17.5 Ku dňu zániku Zmluvy je Poskytovateľ povinný odovzdať Objednávateľovi Predmet nájmu v stave, v akom ho prevzal, s prihliadnutím na obvyklé opotrebenie. O odovzdaní Predmetu nájmu bude spísaný písomný protokol, ktorý bude zahŕňať inventarizáciu odovzdaného Hnuteľného majetku.

**18 Riešenie sporov**

**18.1 Predchádzanie sporom**

Akýkoľvek spor, nezrovnalosť a/alebo rozpor medzi Zmluvnými stranami, ktorý vznikne v akejkoľvek súvislosti so Zmluvou (vrátane akýchkoľvek a všetkých sporov týkajúcich sa jej uzavretia, platnosti, účinnosti, existencie a/alebo ukončenia), sa bude riešiť prednostne vzájomnými rokovaniami vedenými v dobrej viere a s dobrým úmyslom.

**18.2 Právomoc slovenských súdov**

Všetky spory, ktoré vzniknú z tejto Zmluvy budú predložené na rozhodnutie príslušnému slovenskému súdu podľa zákona č. 160/2015 Z. z. Civilný sporový poriadok v znení neskorších predpisov.

**18.3 Rozhodujúce právo**

Vzájomné vzťahy Zmluvných strán, ktoré vznikli na základe tejto Zmluvy, ktoré v nej nie sú výslovne upravené, sa budú riadiť ustanoveniami Obchodného zákonníka a ostatnými aplikovateľnými všeobecne záväznými právnymi predpismi účinnými na území Slovenskej republiky.

**19 Záverečné ustanovEnia**

**19.1 Zmena obsahu Zmluvy**

(a) Jednotlivé ustanovenia Zmluvy je možné meniť len na základe písomnej dohody Zmluvných strán formou písomných a vzostupne očíslovaných dodatkov k Zmluve, podpísaných Zmluvnými stranami, okrem prípadov, keď je v Zmluve výslovne dohodnutá možnosť zmeniť obsah Zmluvy formou jednostranného písomného oznámenia druhej Zmluvnej strane.

(b) Zmluvné strany sa výslovne dohodli, že na zmenu akýchkoľvek údajov iných než je IČO týkajúcich sa Zmluvných strán uvedených v záhlaví Zmluvy (ak ich dôsledkom nebude zmena v osobe dotknutej Zmluvnej strany) alebo Kontaktných osôb alebo ich údajov alebo Kontaktných údajov, postačuje jednostranné písomné oznámenie doručené ostatným Zmluvným stranám a takáto zmena nevyžaduje prijatie dodatku k Zmluve; účinky takejto zmeny nastanú dňom doručenia oznámenia príslušnej Zmluvnej strane.

**19.2 Referencie**

Poskytovateľ je oprávnený použiť skutočnosť, že poskytol Služby podľa tejto Zmluvy, na referencie, je však povinný chrániť oprávnené záujmy Objednávateľa.

**19.3 Prílohy**

Prílohy Zmluvy sú:

1. Príloha č. 1 – Špecifikácia Služieb
2. Príloha č. 2 – Cenník Služieb
3. Príloha č. 3 – Vzor dotazníka spokojnosti
4. Príloha č. 4 – Špecifikácia Nebytových priestorov
5. Príloha č. 5 – Špecifikácia Hnuteľného majetku
6. Príloha č. 6 – Vzor oznámenia o započítaní

(g) Príloha č. 7 – Zoznam subdodávateľov/Čestné vyhlásenie Poskytovateľa, že na poskytovanie Služieb nebudú využití subdodávatelia

**19.4 Rovnopisy**

Zmluva má 19 strán a vyhotovuje sa **v štyroch rovnopisoch**, z ktorých po podpise Objednávateľ dostane dva rovnopisy a Poskytovateľ dostane dva rovnopisy.

**19.5 Prežívajúce ustanovenia**

Ak Zmluva z akýchkoľvek dôvodov zanikne, Zmluvné strany si vymienili, že body tejto Zmluvy, v ktorých je tak výslovne uvedené, ako aj body tejto Zmluvy týkajúce sa kontroly, zodpovednosti za vady, náhrady škody, zmluvných pokút, dôverných informácií a ochrany osobných údajov, korešpondencie a doručovania a všetky ustanovenia tohto bodu zánikom Zmluvy, i keď to v nich nie je výslovne dohodnuté, nezanikajú.

**19.6 Záverečné vyhlásenia**

Zmluvné strany vyhlasujú, že majú spôsobilosť na právne úkony v plnom rozsahu a ich zmluvná voľnosť nie je žiadnym spôsobom obmedzená. Zmluvné strany ďalej vyhlasujú, že Zmluvu uzatvorili na základe ich skutočnej, slobodnej a vážnej vôle, ktorú prejavili určito a zrozumiteľne, Zmluvu uzatvorili dobromyseľne a v dobrej viere a neuzatvorili ju ani v omyle, ani pod nátlakom a ani v tiesni alebo za nápadne nevýhodných podmienok, Zmluvu si prečítali, obsahu Zmluvy porozumeli a na znak súhlasu s obsahom Zmluvy ju vlastnoručne podpisujú.

**Objednávateľ: Poskytovateľ:**

V …………………. dňa …………..…… V …………………. dňa …………..……

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Spojená škola, Školská 7, Banská Bystrica** [obchodné meno]

Ing. Ján Žuffa, riaditeľ [meno a priezvisko, označenie funkcie]

PRÍLOHA č. 1 Špecifikácia služieb k Rámcovej zmluve o poskytovaní služieb pri zabezpečení stravovania a nájomnej zmluve č. ......../....................../......................

Rozsah stravovacích služieb:

Stravovanie počas obeda – výber minimálne z troch hlavných jedál z dennej ponuky podľa jedálneho lístka so zabezpečením výdaja jedál, aj s možnosťou prevzatia stravy vo forme balíčka.

**Zloženie a popis jedál:**

1. **Polievka k menu č. I., II., a III.** - 1 druh, pripravovaná denne, nie instantná. Porcia v objeme 0,35 l s 2 ks chleba alebo pečivo.
2. **Šalát, kompót -** rôzne druhy šalátov (výber čerstvých šalátov počas celého roka, predovšetkým z čerstvej zeleniny), hmotnosť 150 g a doplnkové šaláty zo sterilizovanej a kvasenej zeleniny, hmotnosť 150g. Kompóty zo sterilizovaného alebo konzervovaného ovocia 150 g.
3. **Ovocný tanier –** rôzne druhy porciovaného ovocia, predovšetkým z čerstvého ovocia (minimálne 4 druhy) podľa sezónnych období a sterilizovaného (konzervovaného) ovocia, hmotnosť 400 g.
4. **Zeleninový tanier –**rôzne druhy čerstvej porciovanej zeleniny (minimálne 4 druhy) bez tepelnej úpravy (napr. rôzne druhy šalátov, paradajka, paprika, olivy a iné) spolu s doplnkovou surovinou (rôzne druhy syra, tepelne upravené kuracie/lososie mäso, iné).
5. **Príloha k menu č.1 až 4**

* zemiaky (varené, pečené), zemiaková kaša, hranolčeky, ryža, knedľa, halušky, cestoviny, tarhoňa, dusená zelenina, iné, hmotnosť 200 g v uvarenom stave,
* zeleninový šalát (bez dressingu), rôzne druhy – s možnosťou vlastného výberu a dochutenia z pripravených dressingov s hmotnosťou 200 g v surovom stave.

PRÍLOHA č. 2 Cenník Služieb k Rámcovej zmluve o poskytovaní služieb pri zabezpečení stravovania a nájomnej zmluve č. ......../....................../......................

| **P. č.** | **Názov položky** | **Popis položky** | **Merná jednotka** | **Cena v EUR bez DPH**  **za mernú jednotku**  **(a)** | **Cena v EUR**  **s DPH za mernú jednotku**  **(b)** | **Predpokladané množstvo na 4 roky**  **(c)** | **Cena v EUR**  **bez DPH**  **za predpokladané množstvo**  **(a) x (c)** | **Cena v EUR s DPH**  **za predpokladané množstvo**  **(b) x (c)** |
| --- | --- | --- | --- | --- | --- | --- | --- | --- |
| 1 | RAŇAJKY | gramáž raňajok je 350 g (mäsité) resp. 350 g (bezmäsité) alebo 350 g (múčne). Raňajky budú pozostávať z výberu – 2ks chlieb , rožky, pečivo, nátierka, maslo, syr na natieranie, paradajka, paprika, paštéta, párky, plátkový syr, šunka, saláma, čaj, džús a pod., mlieko, kakao, biela káva a pod. | ks |  |  | 29 680 |  |  |
| 2 | I. OBED – HLAVNÉ JEDLO MÄSITÉ | mäso 120 g v surovom stave, príloha 200 g, polievka 0,35 l, šalát/ kompót 150g, 0,2 l nápoj, 2 ks chlieb/pečivo; | ks |  |  | 52 080 |  |  |
|  | II. OBED – HLAVNÉ JEDLO BEZMÄSITÉ | hlavné jedlo bezmäsité - 120 g hlavná bezmäsitá surovina, príloha 200 g, polievka 0,35 l, šalát / kompót 150g, 0,2 l nápoj, 2 ks chlieb/pečivo; | ks |  |  | 20 640 |  |  |
|  | III. OBED – HLAVNÉ JEDLO VÝBEROVÉ | hlavné jedlo bezmäsité - 120 g hlavná bezmäsitá surovina, príloha 200 g, polievka 0,35 l, šalát / kompót 150g, 0,2 l nápoj, 2 ks chlieb/pečivo; | ks |  |  | 8 416 |  |  |
| 3 | VEČERA | jedlo mäsité 120 g mäsitá surovina v surovom stave resp. 300 g bezmäsité jedlo v uvarenom stave alebo 300 g múčne jedlo , príloha 200 g, šalát/kompót 150 g 0,2 nápoj, ovocie 400g; | ks |  |  | 24 768 |  |  |
| **Celková cena spolu za predpokladané množstvo (R,O,V) na 4 školské roky** | | | ks |  | | **135 584** |  |  |

PRÍLOHA č. 3 Dotazník spokojnosti k Rámcovej zmluve o poskytovaní služieb pri zabezpečení stravovania a nájomnej zmluve č. ......../....................../......................

**DOTAZNÍK SPOKOJNOSTI**

Dobrý deň,

prosíme Vás, aby ste venovali niekoľko minút vyplneniu tohto dotazníka spokojnosti zameraného na poskytovanie služieb školskej jedálne Spojenej školy, Školská 7, Banská Bystrica. Zodpovedaním nasledovných otázok môžete prispieť k zlepšeniu služieb školskej jedálne.

1. Ako hodnotíte priestor a vybavenie školskej jedálne (usporiadanie stolov, čistota stolov a riadu, kvalita príborov, tanierov)? *(vyberte jednu z možností):*

* veľmi dobré
* vyhovujúce
* nevyhovujúce

1. Ako hodnotíte dodržiavanie hygieny v školskej jedálni? *(vyberte jednu z možností):*

* veľmi dobré
* vyhovujúce
* nevyhovujúce

1. Ako hodnotíte komunikáciu personálu školskej jedálne (kuchár, výdajca stravy) a ich prístup (ústretovosť, ochota, poskytnutie informácií atď.)? *(vyberte jednu z možností):*

* veľmi dobré
* vyhovujúce
* nevyhovujúce

1. Ako hodnotíte systém objednávania stravy? *(vyberte jednu z možností):*

* veľmi dobré
* vyhovujúce
* nevyhovujúce

1. Ako hodnotíte výber jedál v školskej jedálni (množstvo a rozmanitosť ponúkaných jedál)? *(vyberte jednu z možností):*

* veľmi dobré
* vyhovujúce
* nevyhovujúce

1. Ako hodnotíte kvalitu jedál v školskej jedálni (teplota, chuť a pod.)? *(vyberte jednu z možností):*


* veľmi dobré
* vyhovujúce
* nevyhovujúce

Ak máte prípadné ďalšie komentáre, podnety, či návrhy na zlepšenie, prosíme Vás, aby ste ich uviedli do tejto kolónky:


|  |
| --- |
|  |

Ďakujeme za Váš čas!

PRÍLOHA č. 4 Špecifikácia Nebytových priestorov k Rámcovej zmluve o poskytovaní služieb pri zabezpečení stravovania a nájomnej zmluve č. ......../....................../......................



PRÍLOHA č. 5 Špecifikácia Hnuteľného majetku k Rámcovej zmluve o poskytovaní služieb pri zabezpečení stravovania a nájomnej zmluve č. ......../....................../......................



PRÍLOHA č. 6 Oznámenie o započítaní k Rámcovej zmluve o poskytovaní služieb pri zabezpečení stravovania a nájomnej zmluve č. ......../....................../......................stravovania a nájomnej zmluve č. ......../....................../......................

**Obchodné meno**

**Adresa sídla (ulica)**

**Adresa sídla (PSČ a mesto)**

V Banskej Bystrici dňa **[x]**

**VEC: Oznámenie o jednostrannom započítaní vzájomných pohľadávok**

Spojená škola, Školská 7, Banská Bystrica, IČO: 37 956 108, so sídlom Školská 7, 974 01

Banská Bystrica ako objednávateľ uzatvorila so spoločnosťou [obchodné meno], [IČO], [adresa sídla] ako s poskytovateľom dňa [x] Rámcovú zmluvu o poskytovaní služieb pri zabezpečení stravovania a nájomnú zmluvu (ďalej len ako „Zmluva“).

Spojená škola, Školská 7, Banská Bystrica voči Vám eviduje splatnú pohľadávku, ktorej celková výška predstavuje k dnešnému dňu sumu [x] EUR, a to z titulu nároku na zaplatenie nájomného a nákladov na služby spojené s nájmom podľa bodu 9 Zmluvy za mesiac [x], a to na základe faktúry č. [x] zo dňa [x], splatnej dňa [x] (ďalej len ako **„Pohľadávka 1“**).

Ďalej Spojená škola, Školská 7, Banská Bystrica voči Vám eviduje záväzok, ktorého celková výška predstavuje k dnešnému dňu sumu [x] EUR, a to z titulu nároku na zaplatenie ceny za služby podľa bodu 6 Zmluvy za mesiac [x], a to na základe faktúry č. [x] zo dňa [x], splatnej dňa [x] (ďalej len ako **„Pohľadávka 2“**).

Spojená škola, Školská 7, Banská Bystrica týmto v súlade s § 358 a nasl. zákona č. 513/1991 Zb. Obchodného zákonníka **započítava** Pohľadávku 1 vo výške [x] **EUR** s Pohľadávkou 2 vo výške [x] **EUR**. Započítaním zaniká Pohľadávka 1 v celom rozsahu a Pohľadávka 2 v rozsahu, v akom sa kryje s Pohľadávkou 1.

Výška Pohľadávky 2 po započítaní tak predstavuje sumu vo výške [x] **EUR**. Táto suma je určená ako rozdiel celkovej výšky Pohľadávky 2 ([x] EUR) a časti Pohľadávky 2, ktorá zaniká započítaním ([x] EUR).

S pozdravom

**Spojená škola, Školská 7, Banská Bystrica**

Ing. Ján Žuffa, riaditeľ

Prevzal:

V …………………. dňa …………..……

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

[obchodné meno]

[meno a priezvisko, označenie funkcie]

PRÍLOHA č. 7 Zoznam subdodávateľov/Čestné vyhlásenie Poskytovateľa k Rámcovej zmluve o poskytovaní služieb pri zabezpečení stravovania a nájomnej zmluve č. ......../....................../......................stravovania a nájomnej zmluve č. ......../....................../......................

**ZOZNAM SUBDODÁVATEĽOV**

Identifikačné údaje uchádzača:

Obchodné meno: .................................................................

Sídlo: .................................................................

IČO: .................................................................

Predmet zákazky: [x]

|  |  |  |  |  |
| --- | --- | --- | --- | --- |
| **Poradové číslo** | **Subdodávateľ** | **Údaje o osobe oprávnenej konať za subdodávateľa** | **Predmet subdodávky** | **Podiel subdodávateľa na plnení** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

V .................................., dňa .........................

[obchodné meno]

[meno a priezvisko, označenie funkcie]

**ČESTNÉ VYHLÁSENIE O SUBDODÁVATEĽOCH**

Identifikačné údaje uchádzača:

Obchodné meno: .................................................................

Sídlo: .................................................................

IČO: .................................................................

Predmet zákazky: [x]

Uchádzač týmto čestne vyhlasuje, že na realizácii predmetu zákazky sa nebudú podieľať subdodávatelia a celý predmet zákazky bude realizovať vlastnými kapacitami.

V .................................., dňa .........................

[obchodné meno]

[meno a priezvisko, označenie funkcie]